Gtn Sorbitrate in Bengali এর ব্যবহার, ডোজ, পার্শ্বপ্রতিক্রিয়া, উপকার, বিক্রিয়া এবং সতর্কতা - Gtn Sorbitrate-er byabohar, dose, parshoprotikriya, upokar, bikriya abong sotorkobarta\nGTN Sorbitrate 0.5 Tablet in Bengali\nGtn Sorbitrate উপকারিতা এবং ব্যবহার । - GTN Sorbitrate Benefits & Uses in Bengali- Gtn Sorbitrate upokarita abong byabohar\nGtn Sorbitrate ডোজ এবং ব্যবহারের নিয়ম । - GTN Sorbitrate Dosage & How to Take in Bengali - Gtn Sorbitrate dose abong byaboharer niyom\nGtn Sorbitrate পার্শ্বপ্রতিক্রিয়া - GTN Sorbitrate Side Effects in Bengali- Gtn Sorbitrate parshoprotikriya\nGtn Sorbitrate সংশ্লিষ্ট সতর্কবার্তা - GTN Sorbitrate Related Warnings in Bengali- Gtn Sorbitrate sonsholisto sotorkobarta\nঅন্য ওষুধের সঙ্গে Gtn Sorbitrate -এর মারাত্মক বিক্রিয়া। - Severe Interaction of GTN Sorbitrate with Other Drugs in Bengali- onno osudher songe Gtn Sorbitrate-er marattok bikriya\nGtn Sorbitrate কনট্রাইনডিকেশন - GTN Sorbitrate Contraindications in Bengali- Gtn Sorbitrate kontraindication\nGtn Sorbitrate সম্পর্কিত প্রায়শ জিজ্ঞাস্য প্রশ্নাবলী। - Frequently asked Questions about GTN Sorbitrate in Bengali- Gtn Sorbitrate somporkito praysho gigyasha prosnaboli\nGtn Sorbitrate খাদ্য এবং অ্যালকোহলের সঙ্গে Gtn Sorbitrate -এর বিক্রিয়া। - GTN Sorbitrate Interactions with Food and Alcohol in Bengali- khaddo abong alchoholer songe Gtn Sorbitrate-er bikriya\nGtn Sorbitrate উপকারিতা এবং ব্যবহার । - GTN Sorbitrate Benefits & Uses in Bengali - Gtn Sorbitrate upokarita abong byabohar\nনিম্নলিখিত বিষয়গুলি চিকিৎসার জন্য Gtn Sorbitrate ।\nGtn Sorbitrate এর উপাদানগুলি - GTN Sorbitrate Active Ingredients in Bengali - Gtn Sorbitrate-er upodanguli\nGtn Sorbitrate পার্শ্বপ্রতিক্রিয়া - GTN Sorbitrate Side Effects in Bengali - Gtn Sorbitrate parshoprotikriya\nযখন Gtn Sorbitrate ব্যবহার হয়েছে তখন গবেষণায় নিম্নলিখিত পার্শ্বপ্রতিক্রিয়া দেখা গিয়েছে।\nGtn Sorbitrate সংশ্লিষ্ট সতর্কবার্তা - GTN Sorbitrate Related Warnings in Bengali - Gtn Sorbitrate sonsholisto sotorkobarta\nগর্ভবতী মহিলাদের জন্য Gtn Sorbitrate কি নিরাপদ?\nঅন্তঃসত্ত্বা মহিলাদের ক্ষেত্রে GTN Sorbitrate -এর সামান্য পার্শ্বপ্রতিক্রিয়া হতে পারে। যদি আপনি এর ক্ষতিকর প্রভাব অনুভব করেন তাহলে অবিলম্বে ওই ওষুধ নেওয়া বন্ধ করুন এবং চিকিৎসকের পরামর্শ ছাড়া GTN Sorbitrate নেবেন না।\nবুকের দুধ খাওয়ানোর সময় কি Gtn Sorbitrate নিরাপদ?\nযে সব মায়েরা শিশুদের বুকের দুধ খাওয়াচ্ছেন তাঁরা GTN Sorbitrate এর সামান্য পার্শ্বপ্রতিক্রিয়া অনুভব করতে পারেন। তাহলে তা নেওয়া বন্ধ করুন যতক্ষণ না চিকিৎসকের, সঙ্গে কথা বলছেন। তিনি যা বলেন,সেই মোতাবেক কাজ করুন।\nকিডনির (বৃক্ক) ওপর Gtn Sorbitrate-এর প্রভাব কী?\nবৃক্ক.এর ওপর GTN Sorbitrate এর কোনও পার্শ্বপ্রতিক্রিয়া নেই।\nলিভারের (যকৃত) ওপর Gtn Sorbitrate-এর প্রভাব কী?\nকোনও যকৃৎ এর পক্ষে GTN Sorbitrate খুব সময়েই ক্ষতিকর।\nহার্টের (হৃদপিণ্ড) ওপর Gtn Sorbitrate-এর প্রভাব কী?\nকোনও হৃদয় এর পক্ষে GTN Sorbitrate খুব সময়েই ক্ষতিকর।\nঅন্য ওষুধের সঙ্গে Gtn Sorbitrate -এর মারাত্মক বিক্রিয়া। - Severe Interaction of GTN Sorbitrate with Other Drugs in Bengali - onno osudher songe Gtn Sorbitrate-er marattok bikriya\nরোগীর ওপর মারাত্মক পার্শ্বপ্রতিক্রিয়া হতে পারে বলে নিম্নলিখিত ওষুধগুলির সঙ্গে Gtn Sorbitrate একযোগে নেওয়া উচিত নয়।\nGtn Sorbitrate কনট্রাইনডিকেশন - GTN Sorbitrate Contraindications in Bengali - Gtn Sorbitrate kontraindication\nআপনি যদি নিম্নলিখিত কোনও রোগে আক্রান্ত হন তাহলে যতক্ষণ না আপনার চিকিৎসক আপনাকে পরামর্শ দিচ্ছেন ততক্ষণ আপনি Gtn Sorbitrate নেবেন না।\nGtn Sorbitrate সম্পর্কিত প্রায়শ জিজ্ঞাস্য প্রশ্নাবলী। - Frequently asked Questions about GTN Sorbitrate in Bengali - Gtn Sorbitrate somporkito praysho gigyasha prosnaboli\nএই Gtn Sorbitrate কি অভ্যাস বা আসক্তি হয়ে ওঠে?\nনা, GTN Sorbitrate-এ আসক্ত হওয়ার তথ্য নেই।\nGTN Sorbitrate নেওয়ার পর আপনার ঘুম পেতে পারে। দগাড়ি না চালানোই উচিত।\nহ্যাঁ, তবে চিকিৎসকের সঙ্গে পরামর্শ করে তবে GTN Sorbitrate খাবেন।\nনা, মানসিক অসুস্থতা সারাতে GTN Sorbitrate কার্যকরী হয় না।\nGtn Sorbitrate খাদ্য এবং অ্যালকোহলের সঙ্গে Gtn Sorbitrate -এর বিক্রিয়া। - GTN Sorbitrate Interactions with Food and Alcohol in Bengali - khaddo abong alchoholer songe Gtn Sorbitrate-er bikriya\nখাদ্যের সঙ্গে Gtn Sorbitrate -এর বিক্রিয়া ।\nখাদ্যের সঙ্গে GTN Sorbitrate গ্রহণ নিরাপদ\nআলকোহল এবং Gtn Sorbitrate -এর বিক্রিয়া।\nGTN Sorbitrate এর সঙ্গে অ্যালকোহল গ্রহণের কারণে কী প্রতিক্রিয়া দেখা দিতে পারে তার তথ্য পাওয়া যায়নি কারণ এই বিষয়ে গবেষণা হয়নি।\nGtn Sorbitrate মূল্য এবং প্যাক সাইজ । - Gtn Sorbitrate Price and Pack Size in Bengali - Gtn Sorbitrate Mulyo abong pack size


দীনবন্ধু মিত্র - E-Learning Bengali\nদীনবন্ধু মিত্র (১৮৩০–১ নভেম্বর ১৮৭৩ সাল)\nবাংলা নাট্যসাহিত্যে মধুসূদনের আবির্ভাবের পর দীনবন্ধু মিত্রের আবির্ভাব ঘটে। বাস্তব জীবন চিত্র সম্বলিত সমসাময়িক সামাজিক সহানুভূতি ও সর্বব্যপী সামাজিক অভিজ্ঞতা নিয়ে সমাজ সংস্কারের উদ্দেশ্যে নাট্যসাহিত্যে দীনবন্ধু মিত্রের আগমন ঘটে। নাট্যকার দীনবন্ধু বাস্তব জীবনচিত্র ও তদানীন্তন সমাজ জীবনের অতি উৎকৃষ্ট আলেখ্য রচনা করে গেছেন। প্রথম জীবনে তিনি ঈশ্বরগুপ্তের শিষ্য হয়ে রঙ্গরেসের কিছু কবিতা লিখেছিলেন, পরে কিছু কাব্য কবিতাও লিখেন। তাঁর নাট্যকার হিসাবে খ্যাতি মূলত ‘নীলদর্পণ’ নাটকের জন্য।\nজন্ম ও পরিবার\nউনবিংশ শতাব্দীর লেখক দীনবন্ধু মিত্র ১২৩৬ বঙ্গাব্দ (মতান্তরে ১২৩৮) অথবা ১৮৩০ খ্রিস্টাব্দের চৈত্র মাসে নদীয়া জেলার কাঁচরা পাড়ার স্টেশনের পার্শ্ববর্তী গ্রাম চৌবেড়িয়ায় জন্ম গ্রহণ করেন। গ্রামটির চারদিকে নদী থাকায় নামকরণ হয় চৌবেড়িয়া। তাঁর বাল্যকাল অতিবাহিত হয় চৌবেড়িয়ায় মাতুলালয়ে, যদিও তাঁর পূর্ব পুরুষের বাসস্থান ছিল চব্বিশ পরগণা জেলার বেলেনী গ্রামে। তাঁর পিতার নাম কালাচাঁদ মিত্র। লেখকের পিতৃপ্রদত্ত নাম ছিলো গন্ধর্বনারায়ণ। কিন্তু পরবর্তী কালে ছাত্রাবস্থায় লেখক সেই নাম পরিবর্তন করে দীনবন্ধু নামটি গ্রহণ করেন।\nবাল্যজীবন ও শিক্ষা\nলেখক দীনবন্ধু মিত্র ছাত্রজীবনে খুবই মেধাবী ছাত্র ছিলেন। দরিদ্র ঘরে জন্ম নিয়েছিলেন বলে তাঁর প্রাথমিক শিক্ষা গ্রামের পাঠশালায় হয়। কিন্তু পারিবারিক দারিদ্রতার কারণে পিতা কালাচাঁদ মিত্র তাঁকে জমিদারের দফতরে কাজে নিয়োগ করেন। কিন্তু শিক্ষা অর্জনের প্রতি লেখক দীনবন্ধু মিত্রের ছিলো প্রবল আগ্রহ তাই তিনি পালিয়ে কলকাতায় আসেন। সেখানে খুল্লতাত গৃহে বাসন মেজে এবং ঘরের কাজের বিনিময়ে লেখা পড়ার খরচ চালিয়ে যান। সেই সময় তিনি পিতৃ প্রদত্ত নাম ত্যাগ করে দীনবন্ধু নামে জেমস লঙের অবৈতনিক বিদ্যালয়ে ভর্তি হন। পরে কাটুটোলা ব্রাঞ্চ স্কুল (বর্তমানে হেয়ার স্কুল) থেকে ১৮৫০ খ্রিস্টাব্দে শেষ পরীক্ষায় উত্তীর্ণ হয়ে বৃত্তি লাভ করেন। পরবর্তীতে তিনি হিন্দু কলেজে (বর্তমানে প্রেসিডেন্সি কলেজ) ভর্তি হন, ১৮৫১ খ্রিস্টাব্দে কলেজের উচ্চতর পরীক্ষায়ও বৃত্তি লাভ করেন এবং ১৮৫২ খ্রিস্টাব্দে তৃতীয় শ্রেণি থেকে সিনিয়র বৃত্তি পান। প্রতিটি পরীক্ষায় বাংলা ভাষা ও সাহিত্যে লেখক দীনবন্ধু সর্বোচ্চ স্থানাধিকার প্রাপ্ত হন। ১৮৫৩ খ্রিস্টাব্দে তিনি ‘টিচার শিপ’ পরীক্ষায় সফলতা লাভ করেন।\nদীনবন্ধু মিত্র ভারতীয় ডাক বিভাগের চাকুরি করতেন। কিন্তু সেই বিভাগে চাকুরি গ্রহণের পূর্বে কিছুদিনের জন্য কলকাতা হিন্দু কলেজে শিক্ষকতার কাজে নিযুক্ত ছিলেন। ১৮৫৫ সালে ১৫০ টাকা মাইনেতে পাটনায় পোস্টমাষ্টারের পদে স্থায়ীভাবে নিযুক্ত হন। ডাক বিভাগে চাকুরিতে থাকাকালীন তাঁর পদোন্নতির সুবাদে তিনি কৃষ্ণনগর, নদীয়া, উড়িষ্যা এবং ঢাকায় কর্মরত ছিলেন। ১৮৭০ খ্রিস্টাব্দে কলকাতার শ্রীরামপুরে সুপারিন্টেণ্ড পোস্টমাষ্টার পদে আসীন হন। পরবর্তীকালে ১৮৭২ খ্রিস্টাব্দে বিভিন্ন জায়গায় বদলী হয়েছেন এবং নানান শ্রেণির মানুষের সাথে মেলামেশার সুযোগ পেয়েছিলেন। লুসাই যুদ্ধের সময় ডাক বিভাগের কাজে কাছাড়ে নিযুক্তি পান। এই সময় তাঁর কর্ম তৎপরতায় সন্তুষ্ট হয়ে তৎকালীন ব্রিটিশ সরকার তাঁকে ‘রায় বাহাদুর’ উপাধি প্রদান করেন। ডাক বিভাগের উচ্চপদস্থ কর্মচারী হয়েও তিনি উপযুক্ত পারিশ্রমিক প্রাপ্তি থেকে বঞ্চিত ছিলেন। তাই তিনি ১৮৭২ খ্রিস্টাব্দে ভারতীয় রেলওয়েতে পরিদর্শক পদে চাকুরি গ্রহন করেন।\nলেখক দীনবন্ধু মিত্রের পারিবারিক জীবন ছিলো খুবই সুখের। তাঁর সাত পুত্র ও এক কন্যা ছিলো। তাছাড়া তাঁর পারিবারিক জীবন সম্বন্ধে বিশেষ কোনো তথ্য পাওয়া যায় নি।\nলেখক দীনবন্ধু মিত্র ছিলেন একাধারে বাংলা নাট্যসাহিত্যের নাট্যকার, লেখক ও কমেডি লেখক। তিনি তাঁর সাহিত্য জীবনে চেয়ে ছিলেন কর্মে ও কথায় সত্য আত্মীয়তা অর্জন করতে ও ‘মাটির কাছাকাছি’র শিল্পী হতে। তৎকালীন ক্ষুব্ধ জনগণের সহিত অন্তর্লীনতা অনুভব করতেন বলেই লাঞ্ছিত জনজীবনের সহানুভূতিশীল লেখক রূপে তিনি চিরস্মরণীয় হয়ে আছেন।\n১৮৬০ খ্রিস্টাব্দের সর্বাধিক পরিচিত নাটক ‘নীলদর্পণ’ রচনা করে নাট্যকার দীনবন্ধু মিত্রের সাহিত্য জীবনের সূত্রপাত হয়। নাটকটি "নীলদর্পণম নাম নাটকম’ এই বেনামীতে মুদ্রিত হয়- “নীলকর-বিষধর-দংশন-কাতর-প্রজানিকর-ক্ষেমঙ্করেণ কেনচিৎ-পথিকেনাত্তি প্রণীতম।'' ‘নীলদর্পণ’ নাটকটি উদ্দেশ্যমূলক নাটক। নাটকটিতে নাট্যকারের উদ্দেশ্য ছিলো –\nক) ইংরেজদের সার্থপরতা ত্যাগ\nখ) নিরাশ্রয় প্রজাদের মঙ্গল\nগ) বিলাতের মুখরক্ষা\nনাট্যকারের তিনটি উদ্দেশ্যই সফল হয়েছিলো এই নাটকে। এই নাটকটির সঙ্গে নিবিড় যোগ রয়েছে নাট্যসাহিত্য, নাট্যমঞ্চ, স্বাদেশিকতা, নীল আন্দোলন, সমাজ দর্পণ প্রভৃতির। যেহেতু নাটকটিতে তৎকালীন বাঙালি কৃষক ও ভদ্রলোকের প্রতি নীলকর সাহেবদের পৈশাচিক অথবা অমানুষিক অত্যাচার ও শোষণ বর্ণনা করা হয়েছে, তাই নাট্যকার দীনবন্ধু ছদ্মনামের আড়ালে আত্মগোপন করেছিলেন। পরবর্তীতে মধুসূদন ‘নীলদর্পণ’ নাটকটির ইংরাজী অনুবাদ করেন এবং এর নাম হয় ‘The Indigo Planting Mirror’। কিন্তু তাতেও তাঁর নাম প্রকাশিত ছিলো না। শুধু লঙ সাহেবের নাম প্রকাশক হিসাবে ছিলো এবং যার ফলে লঙ সাহেবের জরিমানা ও জেলও হয়েছিল।\nগ্রন্থটির মুখ্য বিষয় নীলচাষ এবং সেই নীলচাষকে কেন্দ্র করে নীলকরদের (ইংরেজ সাহেব) উৎপীড়ন এবং সেই উৎপীড়নের বিরুদ্ধে আন্দোলনের কাহিনি। উনবিংশ শতাব্দীর প্রারম্ভে এবং মাঝামাঝি কালে ইংরেজ সাহেবরা আড়কাঠি (recruiter) পাঠিয়ে গ্রামের নিরীহ চাষীদের দিয়ে নীলচাষ করাত। পরে সেই নীল রং চড়া দামে দেশ দেশান্তরে রপ্তানি করত। সেই নীলচাষকে কেন্দ্র করে নীলকররা অনেক বেআইনি ভাবে জুলুমের দ্বারা দাদন দিয়ে কৃষকদের নীল উৎপন্ন করতে বাধ্য করত, যদি কেউ রাজি না হত তাকে তারা চরম শাস্তি দিত। নীলকর সাহেবদের চরম অত্যাচারে ধীরে ধীরে চাষীদের ধৈর্যের বাঁধ ভাঙ্গতে লাগলো; যশোহর, নদীয়া ও চব্বিশ পরগণার চাষীরা একত্রিত হয়ে নীলকর সাহেবদের বিরূদ্ধে আন্দোলন শুরু করলো, দেশের নেতারা নীলচাষীদের আন্দোলনে নেতৃত্ব দিতে এগিয়ে এলেন। তাঁরা তাঁদের বক্তৃতার মাধ্যমে এবং সংবাদ পত্র গুলি তাদের লিখনীর মাধ্যমে জনমত গড়তে লাগলেন। কিন্তু সেই ব্যাপারটি বেশি দূর গড়াবার পূর্বেই ইণ্ডিগো কমিশন বসিয়ে তদন্ত করে দেখা গেল স্ত্রী সংক্রান্ত ঘটনা ব্যতিরেকে (কারণ তা প্রমাণ করা সম্ভব হয় নি) বাকি সব বিষয়েই নীলকর সাহেবরা দোষী এবং ন্যায় বিচারে শাস্তিসম্মত। ইংরেজ সাহেবরাও সহজে হাল ছাড়ে নি। তারাও উকিল-ব্যারিস্টার জোগাড় করে উল্টো মামলা লড়তে প্রস্তুত হল। কিন্তু সেই রণসজ্জা হঠাৎ করে স্তব্ধ হয়ে গেল। বিজ্ঞানের কল্যানে জার্মানিতে আবিস্কার হলো রাসায়নিক নীল যা অতি সুলভ মূল্যে বাজারে বিক্রয় হতে লাগলো। ফলস্বরূপ একদিনেই নীলকর সাহেবদের নীল ব্যবসা পাঠে উঠল।\nবিষয়বস্তু পরিবেশনার দিক দিয়ে পর্যবেক্ষণ করলে লেখক দীনবন্ধু মিত্রের নীলদর্পণকে তখনকার সময়ের অগ্রগণ্য সাহিত্য রচনা বলে স্বীকার করতেই হয়। তৎকালীন সময়ের নিঃস্ব প্রজাদের দুঃসহ শোষণ ও লাঞ্ছনার প্রত্যক্ষ চিত্র সহানুভূতির সঙ্গে দীনবন্ধু মিত্র এই নাটকে চিত্রিত করেছেন। সেই দিক দিয়ে বিচার করলে ‘নীলদর্পণ’ নাটকটির ঐতিহাসিক ভূমিকা সর্বজন বিদিত। এজন্য বঙ্কিমচন্দ্র জানান,\n""দীনবন্ধু পরের দুঃখে নিতান্ত কাতর হইতেন, “নীলদর্পণ” এই গুণের ফল। তিনি বঙ্গদেশের প্রজাগণের দুঃখ সহৃদয়তার সহিত সম্পূর্ণরূপে অনুভব করিয়াছিলেন বলিয়াই “নীল-দর্পণ” প্রণীত ও প্রচারিত হইয়াছিল। যে সকল মনুষ্য পরের দুঃখে কাতর হয়, দীনবন্ধু তাহারমধ্যে অগ্রগণ্য ছিলেন। তাঁহার হৃদয়ের অসাধারণ গুণ এই ছিল যে, যাহার দুঃখ, সে যেরূপ কাতর হইত, দীনবন্ধু তদ্রূপ বা ততোধিক কাতর হইতেন। ইহার অপূর্ব উদাহরণ আমি প্রত্যক্ষ করিয়াছি। একদা তিনি যশোহরে আমার বাসায় অবস্থিতি করিয়াছিলেন। রাত্রে তাঁহার কোন বন্ধুর কোন উৎকট পীড়ার উপক্রম হইল। যিনি পীড়ার আশঙ্কা করিতেছিলেন, তিনি দীনবন্ধুকে জাগরিত করিলেন এবং পীড়ার আশঙ্কা জানাইলেন। শুনিয়া দীনবন্ধু মুর্ছিত হইলেন। যিনি স্বয়ং পীড়িত বলিয়া সাহায্যার্থে দীনবন্ধুকে জাগাইয়াছিলেন, তিনিই আবার দীনবন্ধুর শুশ্রূষায় নিযুক্ত হইলেন। ইহা আমি স্বচক্ষে দেখিয়াছি। সেইদিনই জানিলাম যে, অন্য যাহার যে গুণ থাকুক, পরের দুঃখে দীনবন্ধুর ন্যায় কেহ কাতর হয় না। সেই গুণের ফল “নীলদর্পণ”।''\n“নীলদর্পণ” নাটকে নাট্যকার দীনবন্ধু চরিত্রাঙ্কনে একই সঙ্গে সার্থক ও ব্যর্থ। ভদ্রেতর চরিত্রগুলি সংলাপের গুণে সহজ ও স্বাভাবিক এবং ভদ্র চরিত্র গুলি কৃত্রিম ও আড়ষ্ট। ভদ্রচরিত্রগুলির চিত্রনে নাট্যকারের ব্যর্থতার মুখ্য কারণ তিনি নাটকে নাটকীয় উদাসীনতা রক্ষা না করে এবং শিল্পীধর্মকে অটুট না রেখে একটি পোষিত আদর্শকে অনুসরণ করেছেন। ফলে “নীলদর্পণ” নাটকে গোলকবসু, নবীনমাধব, সৈরিন্ধ্রী, সাবিত্রী, সরলতা – এই চরিত্রগুলি নাট্যকারের প্রত্যক্ষ অভিজ্ঞতার ফসল না হয়ে তৎকালীন শিক্ষিত মধ্যবিত্ত শ্রেণির মানুষের কল্পিত আদর্শ ও চিন্তাধারার প্রতিমূর্তি হয়ে উঠেছিলো। তাই গোলক বসুর সহজ বিশ্বাস, নবীনমাধবের কর্তব্যবোধ ও পিতৃভক্তি, সৈরিন্ধ্রীর পাতিব্রত্য, সাবিত্রীর অপত্য স্নেহ শিক্ষিত মধ্যবিত্ত বাঙালির জীবনে প্রত্যক্ষ হলেও নাট্যশিল্পীর চেতনায় প্রাণহীন, কৃত্রিম পুত্তলিকা মাত্র।\nদীনবন্ধুর শিল্পী স্বভাব সম্পর্কে বঙ্কিমচন্দ্র বলেছেন, “তাঁহার চরিত্র প্রণয়ন প্রথা এই ছিল যে, জীবন্ত আদর্শ সম্মুখে রাখিয়া চিত্রকরের ন্যায় চিত্র আঁকিতেন। কোন চরিত্র পরিকল্পনায় নয়, কাহিনী কল্পনায় রূপাঙ্গিক রচনায় সর্বত্রই তিনি চিত্রকর বা ফটোগ্রাফার কিন্তু চিত্রশিল্পী নন। রসিকতা করে আর বলেছেন যে, “সামাজিক বৃক্ষে বানর দেখিলে দীনবন্ধু লেজশুদ্ধ বানর অঙ্কন করিতেন।''\nলেখক দীনবন্ধু মিত্র ছিলেন শ্রেষ্ঠ কমেডি লেখক, মূলত প্রহসনধর্মী নাটক রচনার ক্ষেত্রে তাঁর প্রতিভা অন্যতম। তৎকালীন সময়ে সমাজের উচ্চশ্রেণির নাট্যধর্মের কৌতুক ও পরিহাস এবং নানা অসংগতির প্রতি কৌতুক রসাশ্রিত নাটক রচনার দ্বারা লেখক দীনবন্ধু বাংলা নাট্যজগতে স্পৃহনীয় আসনে প্রতিষ্ঠিত হয়ে আছেন। তখনকার সময়ের বাস্তবিক জীবনের রূপ চিত্রায়িত করতে তিনি সফল হলেও কল্পনার ক্ষেত্রে তিনি ছিলেন অসফল। সেই কারণে যেখানে রোমান্টিক নায়ক-নায়িকার চরিত্র নিয়ে প্রেমের গল্প রচেছেন, সেখানে তা অতিশয় কৃত্রিম ও প্রাণহীন হয়ে পড়েছে। ‘নবীন তপস্বিনী’(১৮৬০) এবং ‘কমলে কামিনী’(১৮৭৩) এই ধরনের কমেডি বা মিলনান্তক নাটক। এই প্রহসন ধর্মী নাটকগুলিতে যে পার্শ্বচরিত্রগুলি বর্ণিত হয়েছে তাতে লেখক দীনবন্ধুর সরস ও কৌতুকপ্রবন মনটি ধরা পড়েছে। নবীন তপস্বিনী নাটকটির জলধর চরিত্র শেক্সপীয়রের Merry Wives of Windsor –এর ফলস্টাফের অনুরূপ চিত্রিত হলেও চরিত্রের ব্যাক্তি বৈশিষ্ট্য ও কৌতুক রস নাট্যকারের উৎকৃষ্ট সম্পদ। প্রকৃত জীবনের দীপ্তিমান চিত্র ও তার আলো-আধারের লীলা লেখককে এমন আকর্ষিত করেছিলো যে তিনি রোমান্সের ক্ষেত্রে নাট্য রচনায় ততটা সার্থক হতে পারেন নি।\nবিয়ে পাগলা বুড়ো (১৮৬৬)– বিয়ে পাগলা বুড়ো প্রহসন ধর্মী নাটকটিতে বিবাহ বাতিকগ্রস্ত এক বৃদ্ধের নকল বিয়ের আয়োজন করে স্কুলের এঁচোড়ে পাঁকা ছেলেরা কি ভাবে তাকে নাস্তানাবুদ করেছিলো তারই এক কৌতুক রসের কাহিনি বর্নিত হয়েছে। ‘বিয়ে পাগলা বুড়ো’ প্রহসনটি মাইকেল মধুসূদন দত্তের ‘বুড় সালিকের ঘাড়ে রোঁ’ প্রহসনের অনুসরণে রচিত। এই কৌতুক রসাশ্রয়ী নাটকটি নাট্যকার দীনবন্ধু মিত্রের পূর্ণাঙ্গ কৌতুকরসপ্রধান প্রহসন হিসাবে চমৎকারিত্ব লাভ করেছে। নাটকটির সংলাপের মধ্যে ধারালো কথার তীব্র ঝলক যেমন নেই, তেমনি কোনো গম্ভীর সামাজিক সমস্যারও সংকেত নেই। হাস্যরসের অবিরাম ধারায় প্রহসনটি নিতান্তই সাধারণ ও মধুর। প্রহসনটির মধ্যে রাজীবলোচন চরিত্রটি মধুসূদনের ‘বুড় সালিকের ঘাড়ে রো’ প্রহসনের ভক্তপ্রসাদের মতই রসিকপ্রবন।\nজামাই বারিক (১৮৭২)– দীনবন্ধু মিত্রের ‘জামাই বারিক’ কৌতুক রসাশ্রিত প্রহসনটিতে বাংলার ধনী উচ্চঘরের শ্বশুরবাড়িতে ঘর জামাই পোষে রাখার প্রথাকে হাসিঠাট্টা ও রঙ্গব্যঙ্গের মাধ্যমে বর্ননা করা হয়েছে। অনেকগুলো জামাইকে একটা ব্যারাকের মধ্যে পুরে রাখা এবং তাদের অন্তঃপুরে নিয়ে যাওয়ার বিষয় গুলি একটু অদ্ভুত ও অস্বাভাবিক মনে হলেও প্রহসনের ক্ষেত্রে তা যথাযথ হয়েছে। পূর্বে কুলীন জামাইরা নিষ্কর্মা ও বেকার অবস্থায় নিছক গ্রাসাচ্ছাদনের নিমিত্তে শ্বশুরের উপর নির্ভরশীল হয়ে থাকত বলে তারা সকলের কাছে হাসির পাত্র হয়ে থাকত। এই কুলীন জামাইদের নিদারুণ করুণ অবস্থার কথা সংবেদনশীল নাট্যকার হাস্যরসের প্রবহমান ধারার মধ্যদিয়ে ফুটিয়ে তুলেছেন।\nকলহ পীড়িত দ্বিপত্নিক স্বামীর সমস্যা, সপত্নি ঈর্ষা ইত্যাদি সর্বোপরি বাঙালির ঘরোয়া ঠাট্টা ও রঙ্গরসিকতা নাট্যকার এই প্রহসনে নিপুণতার সহিত তুলে ধরেছেন। ‘জামাই বারিক’ প্রহসনটি স্ত্রীপ্রধান প্রহসন। জামাই বাবাজীবনদের মর্কট লীলা, বগী-বিন্দি দুই সতীনের হাড়াই-ডোমাই ঝগড়া, দুসতীনের জ্বালায় পদ্মলোচনের বিড়ম্বনা ইত্যাদি রসিকতা বাংলাদেশে প্রায় ক্লাসিক পর্যায়ে স্থান নিয়েছে।\nলীলাবতী (১৮৬৭)– সমসাময়িক নাগরিক জীবনের হাস্য পরিহাস ও নায়ক-নায়িকার নিলন সংক্রান্ত জটীল কাহিনি অবলম্বনে ‘লীলাবতী’ প্রহসনের কাহিনিটি রচিত হয়েছে। নায়ক ললিত ও নায়িকা লীলাবতীর প্রণয় ও বিবাহ এই নাটকের মূল ঘটনা। তবে কয়েকটি চটকদার মর্কট শ্রেণির চরিত্র এই নাটকের প্রধান বৈশিষ্ট্য। বিশেষ ভাবে নদেরচাঁদের চরিত্র কৌতুক চরিত্র হিসাবে অতুলনীয়। বঙ্কিমচন্দ্র বলেছেন, যে রোমান্টিক ব্যাপার এবং আধুনিক নায়ক-নায়িকার প্রেম-প্রণয় সম্বন্ধে তাঁর কোনো রকম অভিজ্ঞতা ছিল না, সে যুগে ঠিক এজাতীয় নায়িকাচরিত্র বাস্তবে বড়ো একটা মিলতও না। বঙ্কিমচন্দ্রের মতে লীলাবতীর মতো “হিন্দু ঘরে ধেড়ে মেয়ে, কোর্টশিপের পাত্রী হইয়া, যিনি কোর্ট করিতেছেন, তাঁহাকে প্রাণমন সমর্পণ করিয়া বসিয়া আছে, এমন মেয়ে বাঙালী সমাজে ছিল না।”\nসধবার একাদশী (১৮৬৬)– নাট্যকার দীনবন্ধু মিত্র রচিত প্রহসনধর্মী নাটকগুলির মধ্যে সর্বশ্রেষ্ঠ নাটক “সধবার একাদশী” (১৮৬৬)। এই প্রহসনধর্মী নাটকটির মাধ্যমে তিনি ঊনবিংশ শতাব্দীর মধ্যভাগে কলকাতার উচ্চশিক্ষিত ও অর্ধশিক্ষিত যুব সম্প্রদায়ের সুরাসক্তি, লাম্পট্য, পরস্ত্রীহরণ প্রভৃতি চরিত্রহীনতার কথা চিত্রিত করেছেন। এই নাটকটি মাইকেল মধুসূদন দত্তের ‘একেই কি বলে সভ্যতা?’ প্রহসনটির অনুকরণে রচিত। মাইকেলের প্রহসনটি সঠিক প্রহসন, যার চরিত্র ও ঘটনার বিশেষ কোনো প্রকাশ নেই। কিন্তু দীনবন্ধুর “সধবার একাদশী” প্রহসনটি সম্পুর্ণরূপে নাটকের ধারায় রচিত। প্রহসনটি নাট্য রসে ভরপুর এবং চরিত্র চিত্রনের মধ্যেও দক্ষতার পরিচয় রয়েছে।\nনাটকটির মুখ্য চরিত্র নিমচাঁদ দত্ত এবং এই নিমচাঁদ চরিত্র অঙ্কনের জন্য নাটকটি শ্রেষ্ঠত্ব লাভ করেছে। মূখ্য চরিত্র নিমচাঁদ দত্তের সুখ-দুঃখ, সুতীব্র ব্যঙ্গ-বিদ্রুপ, প্রগাঢ় পাণ্ডিত্য, মাতলামির ঝুঁকে হাস্যকর উক্তি ও আচরণ এই প্রহসনটিতে এক অভিনব রসের সৃষ্টি করেছে। নিমচাঁদ চরিত্রটি তখনকার সময়ের একটা আদর্শ চরিত্র। এই চরিত্রের মাধ্যমে নাট্যকার চিত্রায়িত করেছেন- নিম দত্ত উচ্চশিক্ষিত ও আদর্শবাদী হয়েও নিয়ন্ত্রণের অভাবে পানাসক্ত হয়ে পড়ে। কিন্তু সে চরিত্রহীন লম্পট নয়, অন্য কোনো কু-স্বভাবও তার চরিত্রে নেই। মদ্যপানে সে অসংযত হয়ে পড়লেও শিক্ষা ও ঐতিহ্য সম্বন্ধে মাতলামির নেশায়ও সর্বক্ষণ আত্মসচেতন। নিমচাঁদের প্রলাপের মধ্যে এক গভীর কারুণ্য আছে, যাতে পাঠকের হৃদয় সমবেদনায় সিক্ত হয়। যেমন -\nSo sweet was ne’er so fatal, I must weep\nBut they are cruel tears-\nপ্রহসনটির মুখ্য উদ্দেশ্য সামাজিক দোষ-ত্রুটি প্রদর্শন হলেও প্রহসনটির মধ্যে ট্রাজিক রসের ফল্গুধারা পাঠকদের হৃদয় আপ্লুত করে। “সধবার একাদশী” প্রহসনটিতে চরিত্র চিত্রণগুলি অত্যন্ত স্বাভাবিক, ঘটিরাম ডেপুটি, রামমাণিক্য, কাঞ্চন, অটল, ভোলা – প্রত্যেকটি চরিত্রই জীবন্ত ও বাস্তব চরিত্ররূপে চিত্রিত।\nবঙ্কিমচন্দ্র দীনবন্ধুকে “সধবার একাদশী” প্রহসনটি প্রকাশ করতে বারণ করেছিলেন, কিন্তু আমাদের পরম সৌভাগ্যের বিষয় হলো দীনবন্ধু তাঁর বন্ধুর নিষেধাজ্ঞা অমান্য করে “সধবার একাদশী” প্রহসনটি প্রকাশ করেন। “সধবার একাদশী” প্রকাশিত না হলে বাংলা সাহিত্যের এই উৎকৃষ্ট প্রহসন নাট্যামোদী জনগণের কাছে অজানা থেকে যেত। প্রহসন নাটকের প্রাণ হলো হাস্যরস আর উদ্দেশ্য হলো সমাজ সংশোধন। তাই দীনবন্ধু মিত্রের “সধবার একাদশী”এর অবিসংবাদিত ভাবে শ্রেষ্ঠত্বের দাবীদার।\nকোনো কোনো ক্ষেত্রে দীনবন্ধু ঈশ্বরগুপ্তের ভাবশিষ্য ছিলেন। কিশোর বয়সে ‘সংবাদ প্রভাকর’এ তিনি অনেক গদ্য-পদ্য রচনা করেছিলেন। পরবর্তীকালে ঈশ্বরগুপ্তের প্রভাবে প্রভাবিত হয়ে গদ্য-পদ্য রচনার ধারাকে সুরক্ষিত করেছিলেন। তাঁর ‘সুরধুনী কাব্য’ (১৮৭১-৭৬), দ্বাদশ কবিতা (১৮৭২) নামে ‘কবিতা গুচ্ছ’ এবং ‘যমালয়ে জীবন্ত মানুষ’ ও ‘পোড়া মহেশ্বর’ শীর্ষক গদ্য দুটি নেহাৎ বিশেষ কোনো প্রতিভা ব্যঞ্জক হয় নাই। তবে ‘যমালয়ে জীবন্ত মানুষ’ এ লেখক তাঁর পরিহাসপ্রিয়তা অক্ষুন্ন রেখেছিলেন।\nলেখক দীনবন্ধু মিত্রের নাট্য স্বভাবের বৈশিষ্ট্য\n১) দীনবন্ধু মিত্রের নাট্য স্বভাব সম্বন্ধে বঙ্কিমচন্দ্রের উপলব্ধি অনুযায়ী সর্বব্যপী সামাজিক অভিজ্ঞতা ও সামাজিক সহানুভূতির কথা ব্যক্ত করেছেন। দীনবন্ধু মিত্রের নাটকের ক্ষেত্রে এই দুইটি গুণের সমাহার সর্বব্যপী ছড়িয়ে আছে।\n২) দীনবন্ধু মিত্র বাংলা সাহিত্যের অন্যতম বাস্তববাদী লেখক।\n৩) দীনবন্ধু মিত্রের নাটকগুলি কোনো কোনো ক্ষেত্রে অপ্রাকৃত ও নিষ্প্রাণ বলে মনে হয়েছে। তবে কিছু কিছু চরিত্র কল্পনায় এবং সংলাপ রচনার ক্ষেত্রে নাট্যকার সবিশেষ কৃতিত্বের পরিচয় দিয়েছেন।\n৪) “নীলদর্পণ”এর নাট্যকার হিসাবে দীনবন্ধু মিত্রের খ্যাতি অনস্বীকার্য। বিভিন্ন রঙ্গমঞ্চে এখনও দীনবন্ধুর “নীলদর্পণ” এবং “সধবার একাদশী” অভিনীত হয়।\n৫) বঙ্কিমচন্দ্র দীনবন্ধুর জবানীতে লিখেছিলেন- “অনেক সময়েই তাঁহাকে মূর্তিমান হাস্যরস বলিয়া মনে হইত। দেখা গিয়াছে যে, অনেকে ‘আর হাসিতে পারি না’ বলিয়া তাঁহার নিকট হইতে পলায়ন করিয়াছে।“দীনবন্ধু মিত্রের প্রহসন ও নাটকগুলি স্বভাবজাত পরিহাসপটুতা বাংলা সাহিত্যের অবিস্মরণীয় সাক্ষ্য। জলধর, নিমচাঁদ, কেনারাম, বিন্দুবাসিনী, বগলা, রাজীব প্রভৃতি কৌতুক রসাশ্রিত চরিত্রগুলির উপস্থাপনা সত্যিই প্রাণবন্ত। এই প্রসঙ্গে অজিতকুমার ঘোষ জানিয়েছেন, “দীনবন্ধুর হাস্যরসে স্বতঃস্ফূর্ত প্রাবল্য সর্বাপেক্ষা বেশি, কিন্তু তাঁহার হাস্যরস শুধু সশব্দ ফেনিল, কলোচ্ছ্বাসে শেষ হইয়া যায় না, তাহার গভীরতর স্তরে জীবনের একটি সত্যোপলব্ধি, একটি ক্ষমাসুন্দর, মমতা-করুণ দৃষ্টি বিরাজ করে। “(বঙ্গ সাহিত্যের হাস্যরসের ধারা- ১৯৬০)\n৬) সমালোচক মহলে দীনবন্ধু মিত্রের সাহিত্য রুচি সম্বন্ধে প্রশ্ন উঠেছে। নাটকের ভাবধারা, স্থান বিশেষে স্থূলতা ও ভাষা অশ্লীলতা দোষে দুষ্ট বলে কখনো মনে হতে পারে। কিন্তু শিল্পীসত্ত্বা ও বিশ্লেষণে দুর্লভ নাটকীয় নির্লিপ্ততাই প্রমাণিত হয়। তাঁর লেখা চরিত্র গুলির স্বভাবসুলভ স্থূলতা ও নিম্ন রুচির কথা ধরা পড়ে।\n৭) ঈশ্বরগুপ্তের অনুকরণকারী দীনবন্ধু মিত্র বাঙালির দৈনন্দিন জীবনের সঙ্গে ঘনিষ্ট ভাবে পরিচিত। দীনবন্ধুর শিল্পীসত্ত্বার অন্যতম বৈশিষ্ট্য তাঁর বস্তুচেতনা, আর এই চেতনার উৎস শিল্পীর অভিজ্ঞতাজাত। তিনি বাংলার মানুষকে নিতান্ত নিকট থেকে দেখেছেন, তাদের সংস্পর্শে এসেছেন আর তাদেরকেই তাঁর সাহিত্যে চরিত্র হিসাবে চিত্রিত করেছেন।\nচাকুরি জীবনে বার বার বদলীর ফলে লেখক দীনবন্ধু অসুস্থ হয়ে পড়েন। প্রায় ১৮ বছর চাকুরির পর ১৮৭৩ খ্রিস্টাব্দের ১লা নভেম্বর মাত্র তেতাল্লিশ বছর বয়সে অকালে পরলোক গমন করেন। তিনি আরও দীর্ঘজীবি হলে বাংলা নাট্যজগত আরও অনেক সমৃদ্ধশালী হয়ে উঠত।\nপ্রবন্ধ: তনুশ্রী চক্রবর্তী\n১. বাংলা সাহিত্যের সম্পূর্ণ ইতিবৃত্ত, ড. অসিত কুমার বন্দ্যোপাধ্যায়\n২. বাংলা সাহিত্যের ইতিহাস, ড. দেবেশ কুমার আচার্য\nPiyal Roy Chowdhury


ভণ্ড – জলছবি প্রকাশন\nডিসেম্বর ৩১, ২০২০ জানুয়ারী ৪, ২০২১\n‘ভণ্ড’ উপন্যাসের নায়ক অচল একজন রহস্য যুবক। বিশেষ পরিস্থিতে মুখে যা বলেন, বাস্তবেও তাই হয়ে যায়! বইটি পড়তে পড়তে আমি যেন ভিন্ন এক জগতে প্রবেশ করেছিলাম। বলা চলে ভণ্তেড বুঁদ হয়েছিলাম। উপন্যাসের নায়ক মহামতি অচল নিজেকে দাবি করেন ২৫% মানুষ আর অবশিষ্ট ৭৫% পশু। তিনি মানুষ হতে চান। ১০০% মানুষ। কিন্তু কেন এবং কীভাবে মানুষ হবেন? সুগভীর জীবন দর্শনের এইসব প্রশ্নের জবাব লেখক দিয়েছেন অত্যন্ত প্রাঞ্জল এবং সাহসী উচ্চারণে। আমরা কেউ কেউ মানুষ আর কেউ কেউ জানোয়ার! পশু প্রবৃত্তিকে খুন করে মানুষ হওয়ার এই মিশন দিয়েই সৃষ্টিকর্তা সকল মানুষকে পৃথিবীতে পাঠিয়েছেন। সাকসেসফুল হলে আলোর উপর আলো আর না হলে অন্ধকারের উপর অন্ধকার।\nস্বপ্নডানায় একমুঠো সুখ


ধর্ষণের মহামারী ও পরিত্রাণের উপায়\nপ্রকাশ : ২৭ আগস্ট ২০১৭, ২৩:৩৭\nএকসময় পত্রিকার পাতা খুলতেই এসিড সন্ত্রাসের খবর দেখতে পেতাম। মুহূর্তেই একজন রক্ত মাংসের মানুষ হয়ে উঠতো অস্পৃশ্য। রাগ ও ক্ষোভের বশবর্তী হয়ে মানুষ বেছে নিয়েছিলো এই নোংরা পথ। দেশে এসিড সহজলভ্য ছিলো, তাই যেখানে সেখানে আক্রান্ত হয়েছে মানুষ, বলা ভালো নারী ও শিশু। পুরুষ এসিডের শিকার হয়েছেন কি না বলতে পারছি না। তবে একজন নারীকে চিরদিনের মতো স্তব্ধ করে দেয়ার এই প্রয়াস ভীষণ কার্যকরী।\nক্যাম্পাসেও দেখেছি, যে মেয়ের প্রেমে কেউ হাবুডুবু খেতো, যার সম্পর্কে একটা কটু কথাও সে শুনতে পারতো না, প্রেম নিবেদনে সাড়া না পেয়ে সেই নারীই হয়ে উঠতো পৃথিবীর নিকৃষ্টতম নারী। প্রেমে ব্যর্থ হয়ে এমনকি সম্পত্তি নিয়ে দ্বন্দ্বকে কাজে লাগিয়েও এসিড সন্ত্রাসের শিকার হয়েছেন নারী। এক সময় এই বীভৎসতা মহামারীতে রূপ নিলে সরকার আইন করে এর কঠোর শাস্তির বিধান করে। আর ব্যাটারি থেকে যত্রতত্র এসিড পাওয়া যেতো বলে ব্যাটারি পরিবর্তনের সময় পুরণো ব্যাটারি জমা দেয়া বাধ্যতামূলক করা হয় তখন থেকেই। সেই সাথে পুরণো ব্যাটারির একটা মূল্যও নির্ধারণ করে দেয় সরকার, এতে উৎসাহ দেয়া যেন মানুষ পুরণো ব্যাটারি ফিরিয়ে দেয়। মূলত কঠোর আইনে মৃত্যুদণ্ডের বিধান যুক্ত করায় ও তা দ্রুত বিচারের আওতায় আনায়, সেই নিষ্ঠুরতা কিছুটা হলেও কমেছে। এখন খুব বেশী শোনা যায় না।\nভারতের নয়াদিল্লীতে একটি চলন্ত বাসে একজন ছাত্রীকে গণধর্ষণ করে রাস্তায় ছুড়ে ফেলে দেয়া হয়েছিলো। ভারত সহ বিশ্ব সোচ্চার হয়ে উঠলেও বাঁচানো যায়নি কন্যা সাহসিকাকে। ভারতে এখনো এই ধরণের ঘটনা ঘটছে, যদিও সেই ঘটনায় কড়া সাজা হলেও পার পেয়ে গিয়েছিলো একজন কিশোর অপরাধী, যে ছিলো সবচেয়ে নিষ্ঠুর! একজন কিশোর যদি এই ধরণের জঘন্য ঘটনার জন্ম দিতে পারে, সে কি বয়সের কারণে মার্জনা পেতে পারে? পাওয়া উচিত?\nভারতে সেই আলোচিত ঘটনা ঘটেছিলো ২০১২ সালে। বাংলাদেশেও এই ধরণের নোংরা একটা ঘটনা ঘটেছিলো ২০১৩ সালের শুরুর দিকে। মানিকগঞ্জ থেকে ঢাকা আসার পথে। বাসের ড্রাইভার ও হেল্পার মিলে ঘটিয়েছিলো সেই কান্ড। কিছুদিন আগে দেখলাম নারায়ণগঞ্জে একটি কিশোরীকে (মেয়েটি রাগ করে বাড়ি ছেড়েছিলো) পিকআপ চালক তার সহযোগীকে নিয়ে ঘটিয়েছে সেই একই কান্ড। তাদের সবাইকে গ্রেফতার করা হয়েছে বলে পত্রিকায় পড়েছি।\nবনানীর রেইন ট্রি হোটেলে দুই ছাত্রী লাঞ্ছিত হয়েছেন আর তাই নিয়ে আপন জুয়েলার্স এর শত শত কেজি স্বর্ণ জব্দ করা নিয়ে জল কম ঘোলা হয়নি। এর পর বনানীতে আবারো, যাত্রাবাড়ীতে, বগুড়াতে তুফান কান্ড গোটা দেশ কাঁপিয়ে দিলেও থেমে নেই ধর্ষণ! এইতো কিছুদিন আগে টাঙ্গাইলে দিনের পর দিন একটি তরুণীকে আটকে রেখে ধর্ষণ করা হয়েছে। আসামী একজন ক্ষমতাসীন রাজনৈতিক দলের কর্মী। প্রায় প্রতিটি ক্ষেত্রেই দেখা যাচ্ছে ক্ষমতার প্রভাব এখানে কাজ করছে।\nবরগুনার বেতাগী উপজেলায় একজন স্কুল শিক্ষিকাকে শ্রেণীকক্ষে আটকে রেখে গণধর্ষণ করা হয়েছে। এই দেশে ২২ মাসের শিশুকেও ধর্ষণ করা হয়! চাঁদা না পেয়ে স্বামীকে বেঁধে রেখে নির্লজ্জ ধর্ষণের খবর আমরা এখন অবলীলায় পত্রিকায় পড়ছি! এমনই শত শত ধর্ষণের ঘটনা ঘটেই চলছে দেশে...\nদিনাজপুরে ইয়াসমিনকে ধর্ষণ করা হয়েছিলো নিরাপত্তা হেফাজতে, সেই শিক্ষায় বলীয়ান হয়ে রাজধানীর রাজারবাগ পুলিশ লাইনের একজন কনস্টেবল তার নারী সহকর্মীকে ধর্ষণ করায় মামলা হয়েছে। পুলিশ নিজেই এখন আসামী এবং ফরিয়াদি।\nবাক প্রতিবন্ধী এক তরুণী পুরান ঢাকায় খালু কর্তৃক ক্রমাগত ধর্ষণের শিকার হয়ে গর্ভধারণ করায় তা প্রকাশ্যে আসে। এই কিছুদিন আগে ঢাকার বাড্ডা এলাকায় পৌনে চার বছরের তানহাকে ধর্ষণ করে হত্যা করে তারই প্রতিবেশী এক দিনমজুর শিপন। মেয়েটিকে চকোলেটের লোভ দেখিয়ে ঘরে নিয়ে গিয়েছিলো। চকোলেটের লোভ শিশুদের থাকতেই পারে, তাই বলে এই বিশ্বাসটুকু একটা শিশু যদি হারিয়ে ফেলে, তাহলে এই সমাজের গন্তব্য কোথায়? কয়েকজন কুলাঙ্গারের কাছেই কি তবে জিম্মি হয়ে থাকবে গোটা মানব সভ্যতা?\nবাংলাদেশে প্রতিদিন অগণিত মামলা হয় নারী নির্যাতনের, যার সিংহ ভাগ আবার ধর্ষণ জনিত। কিন্তু প্রায় অধিকাংশ মামলাই শেষ পরিণতি পায় না। বলা হয় এসবের অধিকাংশ মামলা হয় কাউকে না কাউকে বিশেষ করে প্রতিপক্ষকে শায়েস্তা করার জন্য? এ কেমন হাতিয়ার?\nতনু কুমিল্লা ভিক্টোরিয়া কলেজে পড়তো, দেশের সবচেয়ে সুরক্ষিত আবাসনেও সে নিরাপত্তা পায়নি। হত্যা করা হয়েছিলো তাকে, প্রথম ময়না তদন্তে আলামত না পেলেও পরবর্তীতে দ্বিতীয় দফার ময়না তদন্তে ধর্ষণের আলামত মিললেও অপরাধীর খোঁজ মেলেনি আজো। মডেল তিন্নির লাশ পাওয়া গিয়েছিলো ব্রিজের পিলারে, কেউ তাকে ধর্ষণ করে ফেলে দিয়েছিলো। তিন্নি হত্যার পর একজন সাবেক সংসদ সদস্য দেশ ছেড়ে পালিয়েছেন, কিন্তু বিচার হয়নি আজো।\nজাহাঙ্গীরণগর বিশ্ববিদ্যালয়য়ের মানিক কেলেঙ্কারি নাড়িয়ে দিয়েছিলো গোটা দেশকেই। সেই মানিক সেঞ্চুরি করেও অপরাজিত থেকে দেশ ছেড়ে পালিয়েছে। বিশ্ববিদ্যালয়ে যৌন হয়রানির অভিযোগে চাকুরী হারাচ্ছেন একের পর শিক্ষক... কোথায় যাচ্ছি আমরা?\nঅবাধ যৌনাচারের Promiscuity যুগ অতিক্রম করেও আমরা বন্য জানোয়ারের মতো হামলে পড়ছি কেন? বলা হচ্ছে ২০০ বছরের ইতিহাসের সবচেয়ে ভয়াবহতম বন্যার কবলে পড়তে পারে বাংলাদেশ। তারপরেও পত্রিকার পাতায় পাতায় ধর্ষণের মহামারীতে অতিষ্ঠ আমরা। আইনের কোন না কোন ফাঁক ফোঁকর নিশ্চয়ই আছে, তা না হলে বনানীর রেইনট্রি হোটেলের ঘটনায় একের পর এক দিন তারিখ নিয়ে কালক্ষেপণের অর্থ কি? এই দায় কার? নিশ্চিত ভাবেই রাষ্ট্রের। রাষ্ট্র আমাদের নাগরিকদের নিরাপত্তা ও ন্যায় বিচার পাওয়ার অধিকার দিতে বাধ্য।\nকেন বাড়ছে ধর্ষণ:\nআমার মনে হয় এর জন্য কতিপয় কারণ চিহ্নিত করা আবশ্যক। যেমন:\nআইনের মারপ্যাঁচ ও বিচারে বিলম্ব: আদালতে শুনেছি এমন সব প্রশ্ন নির্যাতিতাকে করা হয়, যা দ্বিতীয়বার শোনার রুচি তিনি হারিয়ে ফেলেন। বারবার সময় চেয়ে হয়রানি করা হয় আর বিচারের দীর্ঘসূত্রিতা তো আছেই।\nরাজনৈতিক ছত্রছায়া: ক্ষমতাসীন রাজনৈতিক দলের নেতা কর্মীরা যখন অপ্রতিরোধ্য হয়ে উঠে তখন এই ধরণের অপকর্মে নিজেরাই জড়িয়ে পরে। এর প্রমাণ বাংলাদেশে অসংখ্য।\nপারিবারিক, ধর্মীয় ও নৈতিক শিক্ষার অভাব: পরিবার থেকেই শিক্ষার সূত্রপাত। নীতি ও নৈতিকতাবোধ এখান থেকেই পেয়ে থাকে মানব শিশু। ব্যস্ততা ও পারিবারিক বন্ধন শিথিল হওয়ার এই যুগে ক্রমেই বিগড়ে যাচ্ছে কেউ কেউ। ধর্মীয় শিক্ষা এই ক্ষেত্রে নিয়ন্ত্রণ আরোপে সক্ষম।\nমাদক: মাদক এখন অনেক সহজলভ্য আর নিত্য নতুন মাদকে আসক্ত হয়ে তরুণদের মধ্যে বিপথগামীতা বেড়েই চলছে।\nতারুণ্যের উদ্দামতা: তরুণেরা সাধারণত বাঁধনে আবদ্ধ না হয়ে অবাধ স্বাধীনতা ভোগ করতে চায়। উদ্দামতায় অনেকেই পরিস্থিতির শিকার হয়ে নিগৃহীত হচ্ছেন। আবার কেউ কেউ থ্রিল ভাবছেন।\nমুক্ত সংস্কৃতির প্রভাব: তথ্য প্রযুক্তির এই যুগে সংস্কৃতি এখন উন্মুক্ত। অযাচিত ও অস্বাভাবিক সম্পর্ক নিয়ে তৈরি সিরিয়াল, ছবি ও গল্পে কেউ প্রভাবিত হয়ে অপকর্মে জড়িয়ে পড়ছে।\nঅনলাইনের সম্পর্ক: আমরা অনেকেই অপরিচিত হয়েও খুব কাছে চলে আসছি অনলাইনের যুগে। এই সুযোগে ধর্ম, চিকিৎসা, পরামর্শের নামেও নারীদের ফাঁদে ফেলে ব্ল্যাকমেইল করে যাচ্ছে প্রতিনিয়ত।\nএর বাইরেও আরো অনেক কারণ থাকতে পারে। মোটাদাগে এই কারণগুলোই এখন মনে হচ্ছে এই মহামারীর জন্য দায়ী। এর জন্য শুধু রাষ্ট্র নয়, প্রশাসন, রাজনৈতিক, সামজিক, সাংস্কৃতিক, ধর্মীয় ও সুশীল সমাজকে সমন্বিতভাবে এগিয়ে আসতে হবে।\nদ্রুত বিচার মানে দ্রুততম সময়েই এই সব মামলা পরিচালনা করা হউক। প্রয়োজনে মানবাধিকার নিয়ে কাজ করেন এমন আইনজীবীদের নিয়ে একটি শক্তিশালী প্যানেল করে এই সব মামলা পরিচালনা ও মামলার কার্যক্রম কঠোরভাবে পর্যবেক্ষণের ব্যবস্থা নেয়া যেতে পারে। ধর্ষণের এই মহামারীর বন্ধ না হলে সমাজিক বিপর্যয় আসন্ন।\nধর্ষণের ভুয়া অভিযোগ, ব্রিটিশ নারীর ১০ বছরের জেল\nরাজধানীতে পোশাক শ্রমিককে ধর্ষণ


আওয়ামী লীগ গণতন্ত্রকে ‘ভাজিডলা’ করে খেয়ে নিচ্ছে: ফখরুল – ভূ-বার্তা – BhuBarta – Bangla News – Live News – Bangla Newspapers – Latest Bangla News – Headline News – Bangla Newspaper\nআওয়ামী লীগ গণতন্ত্রকে ‘ভাজিডলা’ করে খেয়ে নিচ্ছে: ফখরুল\nNovember 29, 2019 - 07:26:30 PM\nবিএনপি মহাসচিব মির্জা ফখরুল ইসলাম আলমগীর বলেছেন, এখন ডিএনএ টেস্ট হয় চাকরির জন্য! কি টেস্ট? বিএনপি ও জাতীয়তাবাদীর কোন গন্ধ আছে কি না। এ ঘটনাগুলো সবাই জানেন। এজন্য আমাদের সবাইকে রুখে দাঁড়াতে হবে। ৭১ সালে আমরা যে চেতনা নিয়ে স্বাধীনতা যুদ্ধ করেছিলাম, সেই চেতনা ছিল গণতন্ত্র। সেই গণতন্ত্রকে এরা (আওয়ামী লীগ) ভাজিডলা করে খেয়ে নিচ্ছে। বাংলাদেশকে একটি ব্যর্থ রাষ্ট্রে পরিণত করবার সকল চক্রান্ত সম্পূর্ণ হয়েছে বলেও মন্তব্য করেন ফখরুল।\nআজ শুক্রবার জাতীয় প্রেসক্লাবে এগ্রিকালচারিস্ট’স এসোসিয়েশন অব বাংলাদেশ আয়োজিত এক আলোচনা সভা ও দোয়া মাহফিলে এসব জানান বিএনপি মহাসচিব এসব কথা বলেন। ‘কৃষিবিদ ইনিস্টিটিউশনের সাবেক মহাসচিব জাবেদ ইকবালের স্মরণে’ এ সভা অনুষ্ঠিত হয়। তবে ওই অনুষ্ঠানে রাজধানীর গুলশানের হলি আর্টিজান রেস্তোরাঁয় জঙ্গি হামলা বহুল আলোচিত মামলার রায়ে সন্তোষ প্রকাশ করেন তিনি। ফখরুল বলেন, বিএনপি এই রায়কে স্বাগতও জানিয়েছে। হলি আর্টিজানের রায়ে আমরা সন্তুষ্ট এজন্য যে, এ রায়ে ভয়ঙ্কর ও ভয়াবহ জঙ্গিবাদের বিরুদ্ধে অবস্থান নেয়া হয়েছে। যে জঙ্গিবাদ আজকে মানব সভ্যতাকে ধ্বংস করে দিচ্ছে, তার বিরুদ্ধে একটা রায় হয়েছে, সেই রায়কে আমরা স্বাগত জানিয়েছি।\nতিনি বলেন, আমরা এটাও আশা করছি, এ ধরনের ঘটনা বাংলাদেশে ভবিষ্যতে যাতে না ঘটে, তার জন্য সবাই সচেতন থাকবে। কিন্তু সমস্যাটা কিন্তু অন্য জায়গায়? এই ঘটনা ঘটার সুযোগ থাকে কোথায়? তখনই সুযোগ সৃষ্টি হয় যখন মানুষ কথা বলতে পারে না, যখন মানুষ তার গণতান্ত্রিক অধিকার হারায়, যখন মানুষ তার ব্যথা, বেদনা, আক্ষেপ ও ক্ষোভ প্রকাশ করতে পারে না। আজকে আওয়ামী লীগ সরকার ১০-১২ বছর ধরে এই অবস্থান তৈরী করেছে যে, যেখানে মানুষ তার কথা বলতে পারবে না।\nমির্জা ফখরুল বলেন, গতকাল নাসিম সাহেব বলেছেন, হলি আর্টিজানের যে রায় হয়েছে, সে বিষয়ে আমরা কিছু বলিনি। এটা ঠিক নয়। হলি আর্টিজানের রায় যেদিন হয়েছে, সেই দিন আমাকে কয়েকজন সাংবাদিক ফোন করেছেন। আমি আমাদের প্রতিক্রিয়া সেখানে দিয়েছি। সেটা হচ্ছে, হলি আর্টিজানের ঘটনা হওয়ার পরপরই আমরা প্রথম সংবাদ সম্মেলন করেছিলাম। সেই সম্মেলনে আমরা বলেছিলাম, আজকে প্রয়োজন জাতীয় ঐক্যের। সরকারের উচিত হবে এই মুহূর্তে সমস্ত রাজনৈতিক দলগুলোকে আহ্বান করে একটা বৈঠকের মাধ্যমে এই জঙ্গিবাদের বিরুদ্ধে ব্যবস্থা গ্রহণ করা। এই জঙ্গিবাদ আমাদের সমস্ত সভ্যতাকে বিনষ্ট করে দিচ্ছে।\nসংগঠনের আহ্বায়ক কৃষিবিদ রাশীদুল হাসান হারুনের সভাপতিত্বে সভায় বিএনপি চেয়ারপারসনের উপদেষ্টা কবি আবদুল হাই শিকদার, যুগ্ম মহাসচিব সৈয়দ মোয়াজ্জেম হোসেন আলাল প্রমুখ বক্তব্যে রাখেন।\nTags: আওয়ামী লীগ গণতন্ত্রকে 'ভাজিডলা' করে খেয়ে নিচ্ছে: ফখরুল


বিনিয়োগ হিসাবে স্বর্ণ, ফরেক্স শিক্ষা\nএপ্রিল 8, 2019 বাইনারি বিকল্প ফোরাম লেখক সোহেল মুখোপাধ্যায় 38779 দর্শকরা\nস্ট্রেন, ঠান্ডা বিনিয়োগ হিসাবে স্বর্ণ এবং ময়দার তৈলাক্তকরণ (ড্রেসিং অধীনে) জন্য ব্যবহার করুন।\nএই কোম্পানি ফরেক্স বোনাস দুই ধরনের 10-50 ডলার প্রতিটি জন্য অ্যাকাউন্টসের বিভিন্ন ধরনের কোন আমানত, যা ঝুঁকি ছাড়াই বিভিন্ন ট্রেডিং প্রযুক্তির চেষ্টা করার সুযোগ দেয় উৎপন্ন হয়। ডলার আমানত হার বৃদ্ধি পরিসীমা উপর নির্ভর করে 3.20% এ 2,80% থেকে পরিবর্তিত হয়। ইউরো অ্যাকাউন্ট 2.95% এ 2.55% থেকে সুদ বহন করে। এখানে, অবদান নূন্যতম আকারের 500 ইউরোর ডলার হতে হবে /।\nঅবশেষে, কর্পোরেশন হিসাবে বিশ্বাস, বিভিন্ন উদ্দেশ্যে বিদ্যমান থাকতে পারে। খালেক উজ জামান নিজেকে শান্ত করে নিয়েছেন । ” দেখুন, বিনিয়োগ হিসাবে স্বর্ণ আর যাই করি, নিজ ছোট ভাইকে খুন করবো – এই ধরনের নিম্ন মানসিকতা এখন পর্যন্ত আমার হয়নি ।”\nআজ সকালে ঘুম থেকে উঠে নাস্তা সেরে নিজের কুকাম এর টেবিলের সামনে (কম্পিউটারের টেবিলে) চেয়ার টেনে বসলাম। বাহিরে তখন বৃষ্টি পড়ছিল তাই মনটা স্বভাবতই উদাস ছিল। কম্পিউটার অন করে প্রিয় কিছু পুরনো গান প্লে করে বসে গেলাম নতুন কিছু লিখবো বলে। এমন সময় আমার নির্বাচিত গান থেকে বেজে উঠলো বর্ণে গন্ধে গীতিতে – শচীন দেব বর্মণ\nকীটচে গাইছিল- ‘A thing of beauty isajoy forever.’ হারিশ দেশাই কি আমার কথা একেবারেই ভুলে গেলেন? তাঁর চোখের সামনে কাউন্টারের পাশে প্রায় এক ঘন্টা দাঁড়িয়ে আছি- অথচ তিনি চোখ তুলে তাকাচ্ছেনও না আমার দিকে। ভদ্রতা করে বসতেও তো বলতে পারতেন। মানুষ তো মশা-মাছিকেও এরকম উপেক্ষা করে না। চাকরি চাইতে এসেছি জেনেই কি ধরে নিয়েছেন যে আমার কোন মান-মর্যাদা নেই!\nঠিক আছে, সম্ভবত এই তালিকাটি যে কোনও সিস্টেমে যে কোনও সিস্টেমে সর্বাপেক্ষা সাধারণ পাসওয়ার্ডগুলির ক্যানোনিকাল তালিকা নয়, তবে এটি কার্যকর নির্দেশাবলীর কোনও নীতিমালা না থাকলে লোকেরা কীভাবে তাদের পাসওয়ার্ড চয়ন করবে তার একটি ভাল ইঙ্গিত। প্লাস, আপনি যখন সম্প্রতি চুরি হওয়া পাসওয়ার্ডগুলি সর্বজনীনভাবে উপলব্ধ বিশ্লেষণগুলিতে তুলনা করেন তখন তালিকাটি ভয়ঙ্করভাবে ঘনিষ্ঠভাবে ঘুরে দেখায়। আরাগনটি এটেরিওম ব্লকচাইনের একটি বিকেন্দ্রীটেড অ্যাপ (ড্যাপ) যা একজনকে বিকেন্দ্রীকৃত প্রতিষ্ঠান তৈরি এবং পরিচালনা করতে দেয়। আরাগন প্রকল্পটি খোলা উৎস এবং আরাগন ফাউন্ডেশনের নেতৃত্বে। এটি একটি টোকেন, এ্যানটিও অন্তর্ভুক্ত করে, যা ভবিষ্যতের উন্নয়নের দিকনির্দেশনায় সিদ্ধান্ত নেওয়ার জন্য ভোটের অধিকার অনুমোদন করে। অবশেষে, আরাগন একটি সম্পূর্ণ বিকেন্দ্রীভূত স্বায়ত্তশাসিত প্রতিষ্ঠান বিনিয়োগ হিসাবে স্বর্ণ এবং দোহারে একটি সংগঠন তৈরির জন্য একটি নিরপেক্ষ বিচারব্যবস্থা হিসেবে বিবেচিত হয়।\nগরম পানির তাপমাত্রা ক্রমাগত পরিবর্তন করে PID নিয়ামক উচ্চ-গতির জল উনানগুলির আউটলেটগুলিতে একটি স্থির জল তাপমাত্রা বজায় রাখে। বিনিয়োগ হিসাবে স্বর্ণ স্থান নাম: হংকং কনভেনশন এবং প্রদর্শনী কেন্দ্র


জানেন কার সন্তানের মা হতে চান আলিয়া ভাট ? | entertainment - News18 Bangla, Today's Latest Bengali News\nজানেন কার সন্তানের মা হতে চান আলিয়া ভাট ?\nএটা কী বলে ফেললেন আলিয়া ভাট ! তাঁর আলটপকা কথাই তো এখন ইন্টারনেটে ভাইরাল৷ আলিয়া কি সত্যিই এটা চাইছেন, নাকি মুখ ফসকে বলে ফেলেছেন !\nLast Updated: August 13, 2016, 2:18 PM IST\n#মুম্বই: এটা কী বলে ফেললেন আলিয়া ভাট ! তাঁর আলটপকা কথাই তো এখন ইন্টারনেটে ভাইরাল৷ আলিয়া কি সত্যিই এটা চাইছেন, নাকি মুখ ফসকে বলে ফেলেছেন !\nগপ্পোটা হল, সিদ্ধার্ মালহোত্রা ও আলিয়া ভাটের সম্পর্ক নিয়ে বলিউডে গুঞ্জন কম ছিল না ৷ যত দিন যাচ্ছিল, ততই বেড়ে চলছিল গুঞ্জনের জোর ৷ তবে এবার যে সব লজ্জার সরম জলাঞ্জলি দিয়ে আলিয়া নিজেই সেই গুঞ্জনে বারুদ ঢালবেন, সে কথা বুঝতেই পারেননি আলিয়া ৷ বুঝলে হয়তো তিনি বলতেন না ৷\nসম্প্রতি একটি ফিল্মি অনুষ্ঠানে সাংবাদিকরা আলিয়াকে জিজ্ঞেস করে বসলেন, আপনি যদি কখনও নতুন কোনও সিবিলাইজেশন শুরু করতে চান তাহলে তা করবেন কার সঙ্গে ? আলিয়া দুবার না ভেবে সোজা জানালেন, সিদ্ধার্থ মালহোত্রা !\nআলিয়ার এই কথা থেকেই শব্দ ধার করে, গোটা বলিউডে রটে গেল আলিয়া ভাট মা হতে চাইছেন সিদ্ধার্থ মালহোত্রার সন্তানের ৷ কারণ, সন্তান ছাড়া তো সিভিলাইজেশন শুরু করা সম্ভবই নয় !\nFirst published: August 13, 2016, 2:18 PM IST\n#Alia Bhat#Bollywood#Siddharth Malhotra


Rahul Gandhi news: ঠাকুমার মৃত্যুমাসে নাতির অভিষেক - rahul gandhi to take batton of congress | Eisamay\nrahul gandhi to take batton of congress\nঠাকুমার মৃত্যুমাসে নাতির অভিষেক\nEiSamay.Com | Updated: 05 Oct 2017, 09:14:00 AM\nএত দিন ঝুলিয়ে রাখার পর রাহুল কেন এখন দলের সভাপতির দায়িত্ব নিচ্ছেন ?\nনেহরু পরিবারের ব্যাটন এ বার রাহুল গান্ধীর হাতে৷ অক্টোবরের মধ্যেই পরবর্তী কংগ্রেস সভাপতি হিসাবে রাহুলের নাম ঘোষণা করতে চলেছে কংগ্রেস৷ রাহুলের এই উত্তরণ হবে বিনা প্রতিদ্বন্দ্বিতায়৷ কারণ, ইতিমধ্যেই সব প্রদেশ কংগ্রেস নেতৃত্বকে জানিয়ে দেওয়া হয়েছে, তাঁরা সভাপতি পদে প্রার্থী হিসাবে একটি নামই যেন পাঠান৷ এবং সেই নামটি অবশ্যই রাহুল গান্ধীর৷ শুধু রাহুল গান্ধীর নামই এলে এবং অন্য কেউ মনোনয়নপত্র না-ভরলে প্রতিদ্বন্দ্বিতার কোনও প্রশ্নই ওঠে না৷ কংগ্রেস সভাপতির নির্বাচনের মধ্যে দিয়েই দলের সাংগঠনিক নির্বাচন শেষ হবে৷ সভাপতি হওয়ার পর রাহুল কবে দায়িত্ব নেবেন সেটা তিনি ঠিক করবেন৷ ১৯ বছর ধরে কংগ্রেস সভাপতি থাকার পর সনিয়া গান্ধী এ বার সরে দাঁড়াবেন৷ কংগ্রেসের ইতিহাসে একসঙ্গে এত বছর ধরে কেউ সর্বভারতীয় সভাপতি থাকেননি৷\nএত দিন ঝুলিয়ে রাখার পর রাহুল কেন এখন দলের সভাপতির দায়িত্ব নিচ্ছেন ? কারণ , ৩১ অক্টোবরের মধ্যে কংগ্রেস সাংগঠনিক নির্বাচন শেষ করবে৷ নির্বাচন কমিশন তাদের সাংগঠনিক নির্বাচনের জন্য শেষ সুযোগ দিয়েছে৷ এর পর যে সূচি কংগ্রেস নেতারা তৈরি করেছেন , তাতে ১০ অক্টোবরের মধ্যে সব রাজ্যের সাংগঠনিক নির্বাচন শেষ হয়ে যাবে৷ প্রদেশ সভাপতির নাম পরে ঘোষণা করা হতে পারে৷ তার পর সর্বভারতীয় সভাপতি নির্বাচন৷ অক্টোবরের ৩১শেই দেহরক্ষীর গুলিতে নিহত হয়েছিলেন রাহুলের ঠাকুমা ইন্দিরা গান্ধী৷ এই সূচি বজায় থাকলে সভাপতি হিসাবে রাহুলের প্রথম চ্যালেঞ্জ হবে গুজরাট ও হিমাচল বিধানসভার ভোট৷ দুটোই কংগ্রেসের পক্ষে কঠিন জমি৷ হিমাচলে কংগ্রেস ক্ষমতায় থাকলেও এ বার সেখানে পদ্ম ফোটার ব্যাপারে বিজেপি খুবই আত্মবিশ্বাসী৷ আর গুজরাট হল নরেন্দ্র মোদীর নিজের রাজ্য৷ এই দুই যুদ্ধ রাহুল কী ভাবে সামলান , তার দিকে শুধু কংগ্রস কর্মীরাই নন , পুরো দেশ তাকিয়ে থাকবে৷\nরাহুল যে এ বার সভাপতি হচ্ছেন তার ইঙ্গিত কংগ্রেস নেতারা দিতে শুরু করেছেন৷ শচীন পাইলট বলেছেন , দিওয়ালির পর রাহুল সভাপতির দায়িত্ব নিতে পারেন৷ মিজোরামের মুখ্যমন্ত্রী পু লালথানহাওলা জানিয়েছেন , রাহুলই এ বার সভাপতি হবেন৷ পাঞ্জাবের মুখ্যমন্ত্রী অমরিন্দর সিং আগেই বলেছিলেন , রাহুলকে এ বার দায়িত্ব নিতে হবে৷ এর আগে দলের সভাপতি হওয়ার জন্য সনিয়া গান্ধীকে জিতেন্দ্র প্রসাদের সঙ্গে লড়তে হয়েছিল৷ ভোটাভুটিতে সনিয়া বিপুল ভাবে জিতলেও ভোটটা হয়েছিল৷ রাহুলকে অবশ্য সে রকম চ্যালেঞ্জের মুখে পড়তে হচ্ছে না৷ তবে , নামে সাংগঠনিক নির্বাচন হলেও আসলে মনোনয়নই হচ্ছে৷ প্রতিটি রাজ্যে রাজ্য সভাপতি , প্রদেশ কার্যকরী সমিতি , এআইসিসি -র প্রতিনিধি নির্বাচন সব দায়িত্বই সভানেত্রীর উপরই ছেড়ে দেওয়া হবে৷\nপশ্চিমবঙ্গের ক্ষেত্রেও রাজ্য সভাপতি অধীর চৌধুরী একটা বৈঠক ডেকে এই কাজটাই করবেন৷ তার পর প্রদেশ সভাপতি থেকে শুরু করে বাকি সব মনোনয়ন কংগ্রেস সভানেত্রীই করবেন৷ কংগ্রেস সূত্রের খবর , অধীর চৌধুরী সভাপতি থেকে যেতে পারেন৷ আর যদি তাঁকে সরানো হয় , তা হলে প্রদীপ ভট্টাচার্যর সভাপতি হওয়ার সম্ভাবনা বেশি৷ আব্দুল মান্নান রাজ্য সভাপতি হতে চান না বলে হাইকম্যান্ডকে জানিয়েছেন৷ কংগ্রেসের নিয়ম অনুসারে বুথ পর্যায় থেকে দু-জন করে কর্মী ব্লক পর্যায়ে নির্বাচিত হন৷ ব্লক থেকে দু’-জন করে প্রতিনিধি যান জেলা পর্যায়ে৷ জেলা থেকে প্রদেশ পর্যায়ে প্রতিনিধি নির্বাচিত হন৷ প্রদেশ পর্যায়ে আট জন সদস্য -পিছু একজন করে এআইসিসি সদস্য নির্বাচিত হন৷ রাহুল গান্ধী কংগ্রেসে যোগ দেওয়ার পর বারবার এই সাংগঠনিক নির্বাচনের কথা বলেছিলেন৷ নেতাদের বেছে নেওয়ার পরিবর্তে তাঁদের ভোটে জিতে আসার পক্ষে সওয়াল করেছিলেন৷ কিন্ত্ত দেখা যাচ্ছে , শেষ পর্যন্ত তিনি এই মনোনয়নের ব্যবস্থাই মেনে নিচ্ছেন৷ এবং ঘুরেফিরে আসছে সেই পরিবারতন্ত্রই৷\nইউপিএ আমলে ৮ বার কমেছিল GDP, নিন্দুকদের পাল্টা খোঁচা নমোর পরের খবর\nrahul gandhi popularity Rahul Gandhi on Narendra Modi Rahul Gandhi news Rahul gandhi education Rahul Gandhi Congress rahul gandhi age Congress in Lok Sabha\nWeb Title : rahul gandhi to take batton of congress


নারদ মামলায় বিস্ফোরক ম্যাথু স্যামুয়েল! বিপদ বাড়ল বিজেপির শোভন, মুকুলের | Mathew Samuel says, he had given money to SMH Mirza on Mukul Roy's directions - Bengali Oneindia\n41 min ago জেলায় বাড়ছে সংক্রমণ, মুর্শিদাবাদে করোনা আক্রান্ত ৪০ জন, রাজ্যে ২৪ ঘণ্টায় মৃত্যু ৬ জনের\n55 min ago আম্ফান বিধ্বস্ত রাজ্যে পরিষেবা অনেকটাই স্বাভাবিক, বিরোধীদের অভিযোগ উড়িয়ে দাবি মুখ্যমন্ত্রীর\nমুকুল রায়ের নির্দেশেই তিনি আইপিএস এসএমএইচ মির্জাকে টাকা দিয়েছিলেন। এমনটাই দাবি করেছেন তৎকালীন নারদ কর্তা ম্যাথু স্যামুয়েল। সিবিআই-এর তলবে এদিন তিনি দমদম বিমানবন্দর হয়ে কলকাতায় আসেন। সেখানেই তিনি এই কথা বলেন বলে সূত্রের খবর। মুকুল রায় টাকা না নিলেও তিনি অপরাধী, মন্তব্য করেছেন ম্যাথু। তিনি কার্যত বোঝানোর চেষ্টা করেছেন তিনি টাকা না নিলেও ঘুরপথে তা নিয়েছে।\nসরাসরি টাকা নেননি মুকুল\nমুকুল রায় এসএমএইচ মির্জাকে টাকা দেওয়ার কথা বলেছিলেন বলে বিস্ফোরক দাবি করেছেন ম্যাথু স্যামুয়েল। পাশাপাশি তিনি এও জানিয়েছেন মুকুল রায়কে সরাসরি তিনি কোনও টাকা দেননি।\n'মুকুল রায়ের কাছাকাছি ছিলেন মির্জা'\nম্যাথু স্যামুয়েলের আরও দাবি টাকা দেওয়ার সময় মুকুল রায়ের ঘরের কাছাকাছি ছিলেন বর্তমানে সাসপেন্ডেড আইপিএস মির্জা। যেই সময়ের অভিযোগ, সেই সময় বর্ধমানের পুলিশ সুপার ছিলেন মির্জা।\nশোভনের বিরুদ্ধে অভিযোগ\nবিমানবন্দের ম্যাথু স্যামুয়েল অভিযোগ করেন কলকাতা পুরসভায় বসে তৎকালীন মেয়র শোভন চট্টোপাধ্যায় তাঁর কাছ থেকে টাকা নিয়েছিলেন। তাই তাঁকে গ্রেফতার করা উচিত বলেও মন্তব্য করেন ম্যাথু স্যামুয়েল।\nmathew samuel mukul roy cbi narad kolkata ম্যাথু স্যামুয়েল মুকুল রায় সিবিআই নারদ কলকাতা\nMathew Samuel says, he had given money to SMH Mirza on Mukul Roy's directions. Two days back CBI summons Mathew Samuel in Narada Case.


কেউ ভুলের ঊর্ধ্বে নয়, তা শুধরে কাজ করতে হবে: স্থানীয় সরকারমন্ত্রী – STAR CHANNEL LTD.\nHome/রাজনীতি/কেউ ভুলের ঊর্ধ্বে নয়, তা শুধরে কাজ করতে হবে: স্থানীয় সরকারমন্ত্রী\nSTAR CHANNEL January 9, 2021\tরাজনীতি Leaveacomment 66 Views\nস্থানীয় সরকার, পল্লী উন্নয়ন ও সমবায়মন্ত্রী মো. তাজুল ইসলাম বলেছেন, ‘জাতির জনক বঙ্গবন্ধু শেখ মুজিবুর রহমান স্বপ্ন দেখেছিলেন বাংলাদেশকে উন্নত দেশে রূপান্তরিত করার। বঙ্গবন্ধুর লালিত স্বপ্ন বাস্তবায়নে কাজ করছেন তারই সুযোগ্য কন্যা মাননীয় প্রধানমন্ত্রী শেখ হাসিনা। বঙ্গবন্ধুর স্বপ্ন বাস্তবায়নে প্রধানমন্ত্রীর নেতৃত্বে সকলকে ঐক্যবদ্ধভাবে কাজ করতে হবে।’\n`মন্ত্রী হিসেবে মো. তাজুল ইসলামের সাফল্যের দুই বছর পূর্তি’ উপলক্ষে শুক্রবার রাতে কুমিল্লার লাকসাম উপজেলা ও পৌরসভা আওয়ামী লীগ আয়োজিত আলোচনা সভা ও সংবর্ধনা অনুষ্ঠানে প্রধান অতিথির বক্তব্যে তিনি এসব কথা বলেন।\nবর্তমান সরকারের সাফল্যের চিত্র তুলে ধরে মন্ত্রী বলেন, ‘বাংলাদেশকে এগিয়ে নিতে প্রধানমন্ত্রী শেখ হাসিনার কোনো বিকল্প নেই।’\nঅন্যায়, অনিয়ম ও দুর্নীতির ঊর্ধ্বে থেকে সুশাসন প্রতিষ্ঠায় সকলকে কাজ করার আহ্বান জানিয়ে তিনি বলেন, ‘কেউ ভুলের ঊর্ধ্বে নয়। তা শুধরে কাজ করতে হবে। কারও বিরুদ্ধে অনিয়ম, দুর্নীতির অভিযোগ পাওয়া গেলে বরদাশত করা হবে না।’\n“১৯৯৪ সালে কুমিল্লা-৯ (লাকসাম-মনোহরগঞ্জ) আসনে আওয়ামী রাজনীতির সাথে সম্পৃক্ত হয়ে চারবার এমপি হয়েছি। সর্বশেষ মাননীয় প্রধানমন্ত্রী আমাকে সরকারের গুরুত্বপূর্ণ ‘এলজিআরডি’ মন্ত্রণালয়ের মন্ত্রী হিসেবে দায়িত্ব অর্পণ করেছেন। এজন্য মাননীয় প্রধানমন্ত্রীর নিকট কৃতজ্ঞতা প্রকাশ করছি।”\nনির্বাচনী এলাকার জনগণকে অভিনন্দন জানিয়ে স্থানীয় সরকারমন্ত্রী বলেন, “আপনাদের আন্তরিক সমর্থন, সহযোগিতা ও ভালোবাসায় আমি দেশ, জাতি ও মানুষের কল্যাণে নিষ্ঠার সাথে কাজ করছি। মাননীয় প্রধানমন্ত্রীর নেতৃত্বে ‘আমার গ্রাম-আমার শহর’-সহ বিভিন্ন উন্নয়ন পরিকল্পনা কাজ করে চলেছি। সারাদেশের উন্নয়ন পরিক্রমায় কুমিল্লা-৯ (লাকসাম-মনোহরগঞ্জ) আসনেও ব্যাপক উন্নয়ন হয়েছে। উন্নয়নের এ ধারাবাহিকতা রক্ষায় সকলকে আন্তরিকভাবে কাজ করতে হবে।’\nলাকসাম উপজেলা আওয়ামী লীগের সাংগঠনিক সম্পাদক অ্যাডভোকেট রফিকুল ইসলাম হিরার সঞ্চালনায় অনুষ্ঠানে আরও উপস্থিত ছিলেন উপজেলা চেয়ারম্যান অ্যাডভোকেট ইউনুছ ভূঁইয়া, উপজেলা নির্বাহী কর্মকর্তা (ইউএনও) এ কে এম সাইফুল আলম, পৌর মেয়র অধ্যাপক আবুল খায়ের, উপজেলা ভাইস চেয়ারম্যান মহব্বত আলী, মহিলা ভাইসচেয়ারম্যান পড়শী সাহা, কুমিল্লা জেলা পরিষদ সদস্য অ্যাডভোকেট তানজিনা আক্তারসহ বিভিন্ন পর্যায়ের জনপ্রতিনিধি, উপজেলা ও পৌরসভা আওয়ামী লীগ, যুবলীগ, স্বেচ্ছাসেবকলীগ, শ্রমিকলীগ ও ছাত্রলীগের নেতৃবৃন্দ।\nমন্ত্রী হিসেবে দায়িত্ব গ্রহণের সাফল্যের দুই বছর পূর্তি উপলক্ষে স্থানীয় সরকার, পল্লী উন্নয়ন ও সমবায় মন্ত্রী মো. তাজুল ইসলামকে রাজনৈতিক, পেশাজীবী, সামাজিক ও স্বেচ্ছাসেবী সংগঠনের নেতৃবৃন্দ ফুল দিয়ে শুভেচ্ছা জানান।\nPrevious মালয়েশিয়ায় বন্যা: ৬ জনের মৃত্যু, সরিয়ে নেওয়া হলো অর্ধলক্ষ মানুষ\nNext নেত্রকোনায় ইয়াবাসহ যুবক আটক


বেরোবির চতুর্থ উপাচার্য হলেন ড. কলিমুল্লাহ\nরোকেয়া বিশ্ববিদ্যালয়ের চতুর্থ উপাচার্য হিসেবে নিয়োগ পেলেন ইউনিভার্সিটি অব প্রফেশনালসের প্রোভিসি মিডিয়া ব্যক্তিত্ব ড. নাজমুল আহসান কলিমুল্লাহ।আজ বৃহস্পতিবার তাকে নিয়োগ সংক্রান্ত সরকারি প্রজ্ঞাপন জারি করা হয়।\nবৃহস্পতিবার দুপুরে বেগম রোকেয়া বিশ্ববিদ্যালয়ের নতুন উপাচার্য হিসেবে নিয়োগ দেয়া হয়েছে বিশ্ববিদ্যালয়ের লোকপ্রশাসন বিভাগের গ্রেড-১ প্রফেসর ড. নাজমুল আহসান কলিমউল্লাহ বিটিএফওকে। গণপ্রজাতন্ত্রী বাংলাদেশের মহামান্য রাষ্ট্রপতি ও চ্যান্সেলর বেগম রোকেয়া বিশ্ববিদ্যালয় আইন, ২০০৯ এর ১০ (১) ধারা অনুযায়ী আগামী চার বছরের জন্য তাকে এই পদে নিয়োগ দিয়েছেন। বিশ্ববিদ্যালয়ের চ্যান্সেলর মহামান্য রাষ্ট্রপতির আদেশক্রমে শিক্ষা মন্ত্রণালয়ের সহকারী সচিব (স.বি.-১) আব্দুস সাত্তার মিয়া স্বাক্ষরিত এ সংক্রান্ত একটি প্রজ্ঞাপন (স্মারক নং- শিম/শা:১৮/বে.রো.বি-১/২০০৮/১৭২) জারি করা হয়েছে।\nপ্রফেসর ড. নাজমুল আহসান কলিমউল্লাহ বিটিএফও ১৯৮৪ সাল থেকে ঢাকা বিশ্ববিদ্যালয়ের লোক প্রশাসন বিভাগে শিক্ষক হিসেবে কর্মরত আছেন। তিনি লোক প্রশাসন বিভাগের চেয়ারম্যান এবং জাপান স্টাডি সেন্টারের ডিরেক্টর ইনচার্জ হিসেবে দায়িত্ব পালন করেন। সর্বশেষ তিনি প্রেষণে বাংলাদেশ ইউনিভার্সিটি অব প্রফেশনালস্ (বিইউপি)-এর উপ-উপাচার্য হিসেবে দায়িত্ব পালন করে আসছিলেন।\nমিডিয়া ব্যক্তিত্ব ড. কলিমউল্লাহ জাতীয় নির্বাচন পর্যবেক্ষন পরিষদ (জানিপপ) এর সম্মানীত চেয়ারম্যান। দেশ-বিদেশের জার্নাল ও প্রকাশনা সংস্থা থেকে তার বেশ কিছু গ্রন্থ ও গবেষণা প্রবন্ধ প্রকাশিত হয়েছে। সম্প্রতি জাতীয় নির্বাচন কমিশন গঠনের নিমিত্তে গঠিত সার্চ কমিটি কর্তৃক নির্বাচন কমিশনার হিসেবে প্রস্তাবিত ১০ সদস্য বিশিষ্ট প্যানেলের একজন ছিলেন ড. কলিমউল্লাহ। এছাড়াও তিনি ডেইলি এশিয়ান এজ-এর ভারপ্রাপ্ত সম্পাদক হিসেবে দায়িত্ব পালন করছেন।\nস্টামফোর্ডে এসসিএসএফ এর ইফতার\nকানাডিয়ান ইউনিভার্সিটিতে বাজেট নিয়ে গোল টেবিল


তাহিরপুরে বাঁধের গোড়া থেকেই মাটি তুলে বাঁধ নির্মাণ!তাহিরপুরে বাঁধের গোড়া থেকেই মাটি তুলে বাঁধ নির্মাণ! – Daily Sunam Kantha\nতাহিরপুরে বাঁধের গোড়া থেকেই মাটি তুলে বাঁধ নির্মাণ!\nতাহিরপুর উপজেলার হাওরের ফসলরক্ষা বাঁধ নির্মাণকাজের সময়সীমা আর মাত্র ৯দিন বাকি। অথচ এখনো অনেক বাঁধের কাজ অর্ধেকও সম্পন্ন করতে পারেনি ফসলরক্ষা বাঁধ সংশ্লিষ্ট প্রকল্প বাস্তবায়ন কমিটি (পিআইসি)। পানি উন্নয়ন বোর্ডের দেয়া নির্ধারিত সময়ে কাজ শেষ না হওয়ার শঙ্কা ছাড়াও হাওরের বিভিন্ন ফসলরক্ষা বাঁধে চলছে নীতিমালা বহির্ভূত কাজ ও অনিয়ম-অব্যবস্থাপনা।\nসরেজমিনে ঘুরে দেখা যায়, তাহিরপুর উপজেলার গুরমা বর্ধিতাংশের উপ প্রকল্পের কলমার হাওর ও কানামইয়া হাওরের ফসলরক্ষা বাঁধ নির্মাণে ৪২ ও ২৯ নং প্রকল্প বাস্তবায়ন কমিটির ব্যাপক অনিয়ম ও অব্যাবস্থাপনার কাজ চলছে। উল্লেখিত বাঁধগুলো নির্মাণে এস্কেভেটর (মাটি কাটার যন্ত্র) দিয়ে বাঁধের গোড়া থেকেই মাটি কেটে চলছে বাঁধ নির্মাণকাজ।\nকাবিটা নীতিমালা ২০১৭ অনুযায়ী বাঁধ নির্মাণকাজের মাটি বাঁধ হতে কমপক্ষে ১ কিলোমিটার দূর থেকে উত্তোলন করতে হবে। কিন্তু ৪২নং ও ২৯নং প্রকল্পের সদস্যরা বাঁধ হতে আনুমানিক ১০-১৫ ফুট দূর থেকেই মাটি উত্তোলন করে বাঁধের কাজ শুরু করেছে। এ নিয়ে গুরুমার হাওর সংশ্লিষ্ট কৃষকরা পাহাড়ি ঢলের সময় বাঁধ ভেঙে যাওয়ার দুশ্চিন্তায় রয়েছেন ।\nস্থানীয় প্রশাসনের বিভিন্ন পর্যায় থেকে ফসলরক্ষা বাঁধ নির্মাণকাজে অনিয়ম ও দুর্নীতি রোধে তোড়জোড় দেখালেও বাস্তবে ভিন্নতা দেখা যাচ্ছে এ দুটি বাঁধ নির্মাণ প্রকল্পে।\nখোঁজ নিয়ে জানা যায়, এসব প্রকল্পে গত দুই বছর ধরেই একই স্থানে বাঁধের একেবারে গোড়া থেকে মাটি উত্তোলন করার কারণে বাঁধের পাশে বড় বড় গর্তের সৃষ্টি হচ্ছে। এ ছাড়াও বাঁধগুলো নির্মাণে দুরমুজের কাজ হচ্ছে না মোটেই। ফলে অনেকটা নিয়ম রক্ষার মতো কাজ চলছে এ বাঁধগুলোতে। বাঁধ নির্মাণকাজের নীতিমালাকে অনেকটা বৃদ্ধাঙ্গুলি দেখিয়েই কাজ করছে প্রকল্প বাস্তবায়ন কমিটির সদস্যরা।\nগুরমার হাওরপাড়ের কৃষকদের অভিযোগ, প্রকৃত কৃষকদের বাঁধ দিয়ে যারা নামধারী কৃষক তাদেরকে বাঁধ নির্মাণকাজের দায়িত্ব দেয়া হয়েছে। এসব নামধারী কৃষক সম্পৃক্ত হওয়ার কারণেই প্রতি বছর ফসলরক্ষা বাঁধ নির্মাণকাজে বিভিন্ন অনিয়ম ও দুর্নীতি হচ্ছে। এসব অনিয়ম ও দুর্নীতিতে পর্দার অন্তরালে পরোক্ষভাবে জড়িত থাকা রাজনৈতিক প্রভাবশালীদের ভয়ে এসব নিয়ে কেউ কথা বলতেও রাজি হননি বলে জানিয়েছেন স্থানীয় কৃষক।\nএ ব্যাপারে স্থানীয় সুশীল সমাজের প্রতিনিধিগণ জানান, প্রতি বছর হাওরে ফসলরক্ষা বাঁধ নির্মাণ যেন একটা লাভজনক মৌসুমী ব্যবসায় পরিণত হয়েছে। এতে লাভবান হচ্ছে এক শ্রেণির সুবিধাবাদীরা।\nস্থানীয় কৃষক পরিবারের অভিযোগ, রাজনৈতিক বলয়ের কারণে স্বার্থান্বেষীরা এ কাজে স¤পৃক্ত হচ্ছে, যার ফলে ফসলরক্ষা বাঁধ নির্মাণকাজে অনিয়ম ও দুর্নীতির সুযোগ সৃষ্টি হচ্ছে।\nউপজেলার শ্রীপুর দক্ষিণ ইউনিয়নের লামাগাঁও গ্রামের কৃষক কিবরিয়া বলেন, যেভাবে বাঁধের গোড়া থেকে মাটি তুলে বাঁধ নির্মাণ কাজ হচ্ছে এতে বাঁধের মারাত্মক ক্ষতি হবে।\nএ বিষয়ে জানতে চাইলে, ৪২নং প্রকল্প বাস্তবায়ন কমিটি সদস্য সচিব আইকুল মিয়া বলেন, আমরা দূর থেকেই মাটি আনতেছি। এ সময় উপস্থিত গণমাধ্যমকর্মী বাঁধের গোড়া থেকে মাটি উত্তোলন করা হচ্ছে দেখালে উনি শ্রমিকদের নিষেধ করেন মাটি না কাটার জন্য।\n২৯নং প্রকল্প বাস্তবায়ন কমিটির সভাপতি তাজুল ইসলামের কাছে জানতে চাইলে তিনি বলেন, এখানে গত বছরও মাটি কাটা হয়েছিল বাঁধের গোড়া থেকে। দূরে মাটি নেই, তাই বাঁধের গোড়া থেকে মাটি কাটা হচ্ছে।


ব্লগারদের কি তাদের ভুলগুলি সংশোধন করা উচিত? | Martech Zone\nএকটি দুর্দান্ত আলোচনা আছে ক্র্যাঙ্কি গিক্স এই সপ্তাহে টিডব্লিটিতে রোলড হয়েছে যা সাংবাদিকদের প্রতি আমার শ্রদ্ধার সাথে আমার নিকটে এবং প্রিয় dear ব্লগাররা শব্দের প্রচলিত অর্থে সাংবাদিক নন তবে আমরা হয় সাংবাদিকরা যখন গ্রাহক দৃষ্টিকোণ থেকে দেখা হয়।\nসংশোধনগুলি গুরুত্বপূর্ণ এবং মোকাবিলা করা উচিত, তবে এটি যে ভুল হয়েছে তার উপর নির্ভর করে।\nপুরানো পোস্টগুলি অনুসন্ধান ইঞ্জিনের ফলাফলগুলিতে এখনও 'জীবিত' এবং আলোচিত তথ্যের সাথে যুক্ত (প্রায়শই) মন্তব্য রয়েছে। ডিভোরাক ভাবেন যে এটি ফিরে গিয়ে পুরানো পোস্টগুলিতে সম্পাদনা করা পাগল… তিনি বিশ্বাস করেন যে এটি দুধ ছিটিয়েছে এবং কেউই সাধারণত এটি পড়েন না, এটি শেষ হয়ে গেছে এবং ব্যবহারকারীর এগিয়ে যাওয়া উচিত। লিও আলোচনা করেছেন যে তিনি পোস্টটি সংশোধন করতে বাধ্য হয়েছেন, বিশেষত যদি কোনও মন্তব্য সম্পাদনা করার পরে আলাদা করা হয় বলে মনে হয়। আমি লিওর সাথে একমত!\nআরোপণ - যদি আমি কোনও চিত্র, উক্তি, নিবন্ধ ইত্যাদি উল্লেখ করে মিস করি তবে আমি পোস্টের বয়স নির্বিশেষে প্রয়োজনীয় সম্পাদনাগুলি অবিলম্বে করব। এটি অপরিহার্য (যদি আইনত বাধ্যতামূলক না হয়) তবে আমরা নিশ্চিত করি যে যেখানে creditণ দেওয়ার জন্য আমরা creditণ প্রদান করি provide\nমন্তব্যগুলি দ্বারা চিহ্নিত ত্রুটিগুলি - যখন আমার ব্লগের কোনও পাঠক পোস্টটিতে একটি ত্রুটি আবিষ্কার করে, আমি সাধারণত ত্রুটিটি সংশোধন করব এবং মন্তব্যের মাধ্যমে প্রতিক্রিয়া জানাবো যে এটি উভয়ই সংশোধন করা হয়েছে এবং তারা যে তথ্য সরবরাহ করেছে তার আমি কতটা প্রশংসা করি। এটি পরিবর্তনের লিখিত রেকর্ড সরবরাহ করার পাশাপাশি পাঠকদের দেখায় যে আমি কেবল মানুষই নই, তবে আমার তথ্যটি কতটা সঠিক তা আমি যত্নশীল।\nত্রুটিগুলি আমি খুঁজে পাই - আমি ত্রুটি এবং সংশোধন নির্দেশ করতে HTML এ স্ট্রাইক ট্যাগ ব্যবহার করব। স্ট্রাইক ট্যাগটি ব্যবহার করা সহজ।\nধর্মঘট করার কথা\nআবার এটি পদের বয়স নির্বিশেষে। আমি চাই আমার পোস্টগুলি নির্ভুল হোক এবং পাঠকরাও দেখতে চান যে আমি কখন ত্রুটি করেছি এবং এটিকে সংশোধন করেছি। এগুলি সবই বিশ্বাসযোগ্যতার বিষয়ে - এবং আপনার ভুল স্বীকার করার মূল্য রয়েছে।\nব্যাকরণ এবং বানান - যখন আমি আসলে বুঝতে পারি যে আমি ব্যাকরণগত ত্রুটি করেছি (সাধারণত অন্য কাউকে আমাকে বলতে হয়), আমি সম্পাদনা করব এবং আমি তা প্রকাশ করি না। যেহেতু এটি কোনও ব্লগ পোস্টের নির্ভুলতা পরিবর্তন করে না, তাই আমি ব্যাকরণ এবং বানানে কতটা ভয়াবহ তা প্রকাশ করার প্রয়োজন বোধ করি না। সর্বোপরি, আমার নিয়মিত পাঠকরা এটি ইতিমধ্যে উপলব্ধি করেছেন!\nআমি খুঁজে পাওয়া প্রতিটি ভুল বা আমার পাঠকরা আমাকে যে নির্দেশ করেছেন তা আমি সংশোধন করি। আপনারও উচিত! মুদ্রণ সাংবাদিকের মতো নয়, আমাদের কাছে অনলাইন সম্পাদনায় দক্ষতা রয়েছে যা আমাদের কোনও পোস্ট 'পুনঃপ্রকাশ' করার প্রয়োজন হয় না।\nআমি কখনই বিশ্বাস করি না যে কোনও পূর্ববর্তী পোস্টে সম্পাদনা বর্ণনা করার পরে কোনও ব্লগ পোস্টে একটি নোট চাপ দেওয়া প্রয়োজন (যেমন জন মার্কফ ক্র্যাঙ্কি গিকস শোতে প্রস্তাবিত!), ব্লগিং যোগাযোগের একটি কথোপকথন এবং স্ট্রিমিং শৈলীর বেশি। পাঠকরা ভুলগুলি গ্রহণ করবেন ... যদি না তারা পুরোপুরি অসম্পূর্ণ করা হয়।\nএটি বিশ্বাসযোগ্যতা, কর্তৃত্ব এবং নির্ভুলতা সম্পর্কে যে এটি আমার ব্লগের ত্রুটিগুলি সংশোধন করার অভ্যাস হিসাবে তৈরি করি। পাঠকদের সেখানে থাকা তথ্যগুলিকে বিশ্বাস না করে এবং উল্লেখ না করাতে একটি ব্লগের কোনও ক্ষমতা নেই। আমি বিশ্বাস করি যে আপনি যদি নিজের ভুলগুলি সংশোধন করতে অবহেলা করেন তবে আপনার বিশ্বাসযোগ্যতা হ্রাস পাবে - আপনার পাঠকের সংখ্যা এবং আপনার সাইটের উল্লেখযোগ্য সাইটের সংখ্যাও হ'ল।\nট্যাগ্স: ব্লগিং কৌশলইসলামইবুক কৌশলঅবতরণ পৃষ্ঠা অপ্টিমাইজেশনঅবতরণ পৃষ্ঠা সমাধানলিড জেনারেশন পৃষ্ঠামাল্টিডোমেন\nজুলাই 19, 2008 সন্ধ্যা 11:23 এ\nআমি আপনার সাথে আমি আমার ত্রুটিগুলি সংশোধন করছি। তাদের দেখার পরে আমি তাদের ছেড়ে দাড়াতে পারি না!\nজুলাই 19, 2008 সন্ধ্যা 11:32 এ\nআমি তাই সম্মত হই যে ভুলগুলি তত্ক্ষণাত্ সংশোধন করা উচিত… এটি কি আমার উচ্চ বিদ্যালয়ের ইংরেজি শিক্ষক আমাদের মাথায় ?োল দিয়েছিলেন? হ্যাঁ, তবে এটি হ'ল কারণ এটি করা সঠিক জিনিস im\nআপনার ব্লগ পোস্টগুলি আমার আগ্রহী ... আমি পছন্দ করি যে সেগুলি সংক্ষিপ্ত, সংক্ষিপ্ত এবং সহায়ক। আপনার অবদানের জন্য আপনাকে ধন্যবাদ এবং টুইটারের মাধ্যমে আমাদের নজরে নতুন পোস্ট আনার জন্য ধন্যবাদ!\nজুলাই 20, 2008 এ 12: 34 AM\nআমি সম্মত হলাম আপনার ভুলগুলি সংশোধন করা উচিত। এইচটিএমএল স্ট্রাইকথ্রুটি নির্দেশ করার জন্য ধন্যবাদ। এটি টানতে কোডটি কী?\nজুলাই 20, 2008 এ 12: 57 AM\nএইচটিএমএল হ'ল শব্দগুলি আপনি হরতাল করতে চান\nজুলাই 20, 2008 এ 9: 04 AM\nএকটি উদাহরণ সহ পোস্টটি আপডেট করেছি। 🙂\nজুলাই 20, 2008 এ 4: 16 AM\nডগলাস: আমি ত্রুটিযুক্ত ত্রুটির জন্য সম্মত। আপনি যদি এগুলি ছেড়ে দেন তবে আপনি ভবিষ্যতের পাঠকদের একটি মারাত্মক বিঘ্ন ঘটাবেন। ওটো, আপনি যদি একটি সাবানবক্সের অবস্থান নেন এবং তার উপর কার্পেটে কল পান তবে আমি মনে করি ইতিহাস পুনরায় লেখার পক্ষে এটি স্বতন্ত্র। জেএমটিসিডাব্লু যাই হোক।\nজুলাই 20, 2008 এ 5: 48 AM\nব্যাকরণগত ত্রুটিগুলির উপরে ব্লগ ত্রুটিগুলির কেন্দ্রের জন্য আমার প্রধান পোষা প্রাণীর উত্স - এটি কেবল আমার চোখের ছোঁয়ালকে গ্রেট করে, উদাহরণস্বরূপ, ডাব্লুডব্লিউএসজিডি প্লাগইন প্রদর্শনটি দেখার জন্য:\nযদি এখানে আপনার নতুন হয় তবে আমার ফিডটি পরীক্ষা করে দেখুন!\nএআরজিএইচ! 'অবশ্যই, এটি পুরানো পোস্টগুলির সাথে প্রাসঙ্গিক নয়, তবে এটি প্রথম জিনিসটি মনে আসল।\nআমি যখন প্রয়োজন তখন আমার পোস্টগুলি সর্বদা সংশোধন করব - এটি একজন দায়িত্বশীল ব্লগার হওয়ার অংশ।\nশুভ রবিবার, বারবারা\nজুলাই 20, 2008 এ 9: 01 AM\nধন্যবাদ বারবারা! আমি আশা করি আপনি আমার ব্যাকরণগত ত্রুটিগুলি সহ্য করতে পারেন (এবং নির্দেশ করতে পারেন)।\nনিজের মতো করে কাউকে ধরা পড়লে এবং আমাকে জানাতে গিয়ে বিব্রত হওয়ার পরে আমি কেবল তাদের চিনতে পেরেছি বলে মনে হয়। আমি সর্বদা বিব্রত থাকি কারণ আমি দুজনই আরও ভাল জানি এবং শিক্ষিত হয়েছি - এটি আমার একটি ত্রুটি।\nযত্ন, অনুশীলন এবং প্রমাণ সহ, আমি ত্রুটি সংখ্যা উল্লেখযোগ্যভাবে হ্রাস করেছি, যদিও। আমি নিজেকে প্রতিদিন লিখতে বাধ্য করার একটি কারণ!\nজুলাই 20, 2008 এ 8: 56 AM\nআপনি যেমন উল্লেখ করেছেন ঠিক তেমনভাবেই আমি আমার ভুলগুলি সংশোধন করি তবে এটি আরও একটি গুরুত্বপূর্ণ প্রশ্নের দিকে নিয়ে যায়:\nআপনি কি পিপলের কমেন্টগুলিতে ভুল কাজগুলি সংশোধন করবেন?\nজুলাই 20, 2008 এ 9: 03 AM\nদুর্দান্ত প্রশ্ন এবং আমি পুরোপুরি স্বীকার করব যে আমি বানানে এবং ব্যাকরণের ভুলগুলিকেও মন্তব্যগুলিতে সংশোধন করেছি! যদিও এটি 'ব্যবহারকারী-উত্পাদিত', এটি এখনও আমার ব্লগে সামগ্রী content যেমন, এর একই মান রয়েছে এবং একই মনোযোগ পায়। যদিও আমি এমন কিছু করি না যা বার্তার মূল থিমটি পরিবর্তন করে!\nজুলাই 21, 2008 সন্ধ্যা 4:49 এ\nযদি এটি একটি ব্যাকরণ বা বানান ত্রুটি হয় - যেন আমি কখনও সেগুলির কোনও পাই! - আমি এটির দিকে নজর না দিয়ে এটি ঠিক করব।\nতবে এটি যদি কোনও সামগ্রীর ত্রুটি হয় তবে আমি মনে করি এটি সংশোধন করা উচিত। একটি ব্লগ এন্ট্রি হ'ল ortsতিহাসিক রেকর্ড। এটি এমন সংবাদপত্র নয় যা পড়ে এবং পরে ফেলে দেওয়া হয়। একক প্রবেশের সময় ত্রুটিগুলি সংশোধন করা উচিত নয়। অন্যান্য ইন্টারনেটের মতো ব্লগগুলিও স্থায়ী, এবং দাঁড়ানোর জন্য, ভাল, সঠিকভাবে সংশোধন করা উচিত।\nকিভাবে এগুলি সংশোধন করা পৃথক ব্লগার to ব্যক্তিগতভাবে, আমি ত্রুটিটি সংশোধন করব এবং যদি এটি যথেষ্ট পরিমাণে বড় হয় তবে এটি সংশোধন করে চিহ্নিত করুন। যদি এটি কোনও ছোট জিনিস হয়, যেমন একটি ভুল শহর পাওয়ার মতো, আমি কোনও বিজ্ঞপ্তি ছাড়াই এটি ঠিক করব।


জাবি প্রতিনিধি | ১৯:৪৬, জানুয়ারি ১৭, ২০১৯\nজাহাঙ্গীরনগর বিশ্ববিদ্যালয়ের (জাবি) পরিবেশ বিজ্ঞান বিভাগে খণ্ডকালীন শিক্ষক হিসেবে ক্লাস নিয়েছেন নতুন তথ্যমন্ত্রী ড. হাছান মাহমুদ। বৃহস্পতিবার (১৭ জানুয়ারি) বিকেল সাড়ে চারটা থেকে সন্ধ্যা ছয়টা পর্যন্ত বিভাগটির ৪২তম আবর্তনের (মাস্টার্স) 'গ্লোবাল ক্লাইমেট চেঞ্জ' কোর্সের ক্লাস নেন তিনি। তথ্যমন্ত্রী হিসেবে দায়িত্ব গ্রহণের পর এটিই ছিল তার প্রথম। এর আগে একই কোর্সে ১০টি ক্লাস নেন তিনি।\nগত বছর বিশ্ববিদ্যালয় কর্তৃপক্ষের অনুরোধে পরিবেশ বিজ্ঞান বিভাগে একটি ক্লাস নেওয়ার পর শিক্ষার্থীরা হাছান মাহমুদকে নিয়মিত শিক্ষক হিসেবে পেতে ইচ্ছা পোষণ করেন। শিক্ষক-শিক্ষার্থীদের অনুরোধে গত বছরের সেপ্টেম্বর থেকে জাহাঙ্গীরনগর বিশ্ববিদ্যালয়ে খণ্ডকালীন শিক্ষক হিসেবে যোগ দেন তিনি।\nএকাদশ জাতীয় সংসদ নির্বাচনে সংসদ সদস্য হওয়ার পর তথ্যমন্ত্রীর দায়িত্ব পান হাছান মাহমুদ। মন্ত্রী হওয়ার পর এটাই প্রথম ক্লাস তার। ২০১২-১৩ শিক্ষাবর্ষের মাস্টার্সে গ্লোবাল ক্লাইমেট চেঞ্জ বিষয়ক ৫০২ নম্বর কোর্সের শেষ ক্লাস নেন তিনি। খণ্ডকালীন শিক্ষক হিসেবে মন্ত্রী নিয়মানুযায়ী প্রতি কোর্সের জন্য এক হাজার টাকা করে পাবেন।\nএদিকে, তথ্যমন্ত্রী ক্যাম্পাসে আসার পর স্থানীয় আওয়ামী লীগের নেতা-কর্মী ও প্রশাসনের ব্যক্তিরা কথা বলতে আসলে তিনি ভীড় না করে তাদের চলে যেতে বলেন। মন্ত্রীর অফিস কিংবা বাসায় গিয়ে কথা বলতে বলেন। এর আগে পরিবেশ বিজ্ঞান ও বাংলাদেশ স্টাডিজ বিষয়ে ইস্ট-ওয়েস্ট ইউনিভার্সিটি এবং নর্থ-সাউথ ইউনিভার্সিটিতে শিক্ষকতা করেন ড. হাছান মাহমুদ।\nশিক্ষাজীবনে চট্টগ্রাম বিশ্ববিদ্যালয় থেকে রসায়নে স্নাতক ও স্নাতকোত্তর সম্পন্ন করেন তিনি। বেলজিয়াম ব্রিজ ইউনিভার্সিটি অব ব্রাসেলস থেকে ‘হিউম্যান ইকোলজি’ ও ইউনিভার্সিটি অব লিবহা দু ব্রাসেলস থেকে আন্তর্জাতিক রাজনীতি বিষয়ে মাস্টার্স করেন। এরপর পরিবেশ রসায়ন বিষয়ে বেলজিয়ামের লিম্বুর্গ ইউনিভার্সিটি থেকে পিএইচডি অর্জন করেন। শিক্ষাজীবন শেষ করে ব্রাসেলসের ইউরোপিয়ান ইনস্টিটিউট ফর স্ট্র্যাটেজিক স্টাডিজে ভিজিটিং ফেলো এবং একাডেমিক বোর্ড মেম্বার হিসেবে মনোনীত হন তিনি।\nক্লাস নিতে গিয়ে হাছান মাহমুদ বলেন, রাজনীতিবিদদের ক্লাস নেওয়া নতুন নয়। বিভিন্ন দেশের রাজনীতিবিদরা ক্লাস নেন।\nপরবর্তীতে জাহাঙ্গীরনগর বিশ্ববিদ্যালয়ে ক্লাস নেওয়া অব্যাহত রাখবেন কিনা জানতে চাইলে তথ্যমন্ত্রী বলেন, সব কিছু মিলিয়ে সম্ভব হলে শিক্ষকতা অব্যাহত রাখব।


জলবায়ূ ঝুঁকি মোকাবিলায় তহবিল চাই, চাই ক্ষতিপুরণ: কক্সবাজার সমুদ্র সৈকত থেকে দাবী - DeshBarta\nজলবায়ূ ঝুঁকি মোকাবিলায় তহবিল চাই, চাই ক্ষতিপুরণ: কক্সবাজার সমুদ্র সৈকত থেকে দাবী\nইঞ্জিনিয়ার হাফিজুর রহমান খান, কক্সবাজার জেলা প্রতিনিধিঃ শিল্পোন্নত উন্নয়নশীল দেশগুলোর কারণেই বাংলাদেশ আজ মারাত্মকভাবে ঝুঁকিতে। জলবায়ু পরিবর্তনের প্রভাবে ক্ষতিগ্রস্ত হচ্ছে বাংলাদেশ। জলবায়ু পরিবর্তনের ক্ষতি কাটানো এবং ঝুঁকি মোকাবিলায় তহবিল প্রয়োজন। কিন্তু এ ক্ষতিপুরণ দিতে শিল্পোন্নত দেশগুলো ভুমিকা চুপচাপ।\nআমরা বিশ্বের দীর্ঘতম সমুদ্রসৈকতের শহর কক্সবাজার থেকে দাবি জানাচ্ছি, জলবায়ূ ঝুঁকি মোকাবিলায় বাংলাদেশের জন্য তহবিল চাই, চাই জলবায়ূ ক্ষতিপুরণ । ক্ষতিপুরণ পাওয়ার অধিকার রাখে বাংলাদেশ।\nপ্রথম আলো বন্ধুসভার ২৩ তম প্রতিষ্ঠাবার্ষিকী উপলক্ষে সোমবার ( ১৫ নভেম্বর) দুপুরে সৈকতের লাবনী পয়েন্টে ‘ জলবায়ু বিপযয়, সবাই মিলে করবো জয়’ শ্লোগানে আয়োজিত মানববন্ধন কর্মসূচিতে বক্তারা এমন দাবি তুলে ধরেন।\nজলবায়ূ পরিবর্তনের প্রভাবে ক্ষতিকর দিক এবং কারণসমূহ তুলে ধরে বক্তব্য দেন অতিরিক্ত জেলা প্রশাসক ( রাজস্ব) মো. আমিন আল পারভেজ, ট্যুরিস্ট পুলিশ কক্সবাজারের অতিরিক্ত পুলিশ সুপার মোহাম্মদ মহিউদ্দিন, কক্সবাজার (উত্তর) বনবিভাগের বিভাগীয় বন কর্মকর্তা ( ডিএফও) মো. আনোয়ার হোসেন সরকার। স্বাগত বক্তব্য দেন, প্রথম আলো কক্সবাজার আঞ্চলিক অফিস প্রধান আব্দুল কুদ্দুস রানা। জলবায়ূর ক্ষতিকর দিক ও ঝুঁকি মোকাবিলায় ১১ দফা দাবি তুলে ধরেন প্রধম আলো বন্ধুসভার উপদেষ্টা ও নোঙর-এর প্রধান নির্বাহী কর্মকর্তা দিদরুল আলম রাশেদ।\nঅনুষ্টান সঞ্চালনায় ছিলেন প্রথম আলো বন্ধুসভা কক্সবাজারের সাধারণ সম্পাদক উম্মে সাদিয়া হোসেন সিকদার। শুভেচ্ছা বক্তব্য দেন, বন্ধুসভা কক্সবাজার সিটি কলেজ শাখার সভাপতি মো. আবদুল্লাহ ও কক্সবাজার সরকারি কলেজ শাখার সভাপতি মোরাদ মুক্তাদির ত্বোহা প্রমুখ।\nদিন ব্যাপরী কর্মসূচির মধ্যে ছিল সৈকত ভ্রমণে আসা পযটকসহ নানা শ্রেণিপেশার পাঁচ শতাধিক মানুষকে বিনামূল্যে ডায়াবেটিস পরীক্ষা ও ফিজিও থেরাপি সেবাদান, মাস্ক বিতরণ, তিন কিলোমিটার সৈকত পরিস্কার-পরিচ্ছন্নতা, সমুদ্রে নিরাপদ গোসলের বিষয়ে পযটকদের সতেচনমূলক প্রচারণা চালায় বন্ধুসভার সদস্যরা।\nদূষণের সিংহভাগ দায় শিল্পোন্নত দেশগুলোর। অথচ তাদের কারণে ক্ষতিগ্রস্ত হচ্ছে বাংলাদেশ। বৈশ্বিক উঞ্চায়নে সমুদ্রপৃষ্ঠের উচ্চতা বৃদ্ধিতে বাংলাদেশের উপকূলীয়াঞ্চল তলিয়ে যেতে পারে। এতে সবচেয়ে বেশি ঝুঁকিতে কক্সবাজার উপকূলের ১৫ লাখ মানুষ। আমরা বাসযোগ্য পৃথিবী চাই।


জার্মানি জুড়ে জৈব চাষের হিড়িক\nদেখা হয়েছে: 1\nআর রাসায়নিক নয়, খাদ্য হোক বিষমুক্ত৷ জৈব৷ জার্মানিরও এখন এটাই স্লোগান৷ জার্মানির বিভিন্ন শহর জৈব খাবারের প্রতি নাগরিকের আকর্ষণ বাড়ানোর চেষ্টা করছে৷\nসুকুমার রায় লিখেছিলেন, ‘‘বয়স বাড়তির দিকে না, কমতির দিকে?'' এই সময়ে থাকলে তিনি লিখতেই পারতেন, সভ্যতা বাড়তির দিকে না, কমতির দিকে? এক সময় প্রথম বিশ্বের সভ্যতা মনে করতো, রাসায়নিক সার ব্যবহার করে কম জায়গায় বেশি ফসল উৎপাদনই সভ্যতা৷ সময় বদলে গেছে, ইউরোপের বিভিন্ন অঞ্চল এবং জার্মানির বিভিন্ন শহর জৈব ফসল এবং খাবারের দিকে মন দিয়েছে৷ গবেষকরা বলছেন, অতিরিক্ত রাসায়নিক ব্যবহারে ফসলের দ্রব্যগুণ তো নষ্ট হচ্ছেই, পাশাপাশি বাড়ছে নানারকম রোগের প্রকোপ৷ ফলে গত কয়েক দশক ধরে ইউরোপ ক্রমশ জৈব খাদ্যের দিকে ঝুঁকেছে৷ জার্মানির বেশ কয়েকটি শহর যা অন্য মাত্রায় পৌঁছে দিয়েছে৷ এর মধ্যে অন্যতম ন্যুরেমবার্গ৷ প্রত্যেক বছর সেখানে প্রথম শ্রেণিতে ভর্তি হওয়া ছাত্রদের হাতে একটি হলুদ রঙের টিফিনবক্স ধরিয়ে দেওয়া হয়৷ তার মধ্যে থাকে জৈব ফসল থেকে তৈরি খাবার৷ বছরের প্রতিদিনই সেই টিফিন বক্সে শিশুদের জৈব খাবার দেওয়া হয়৷ শিশুদের বাবা-মায়েরা যাতে জৈব খাদ্যের দিকে আকৃষ্ট হন, সে কারণেই এ ব্যবস্থা৷\nশুধু স্কুলেই নয়, হাসপাতাল, সংশোধনাগার এবং কোনো কোনো সরকারি দপ্তরেও একই কাজ করা হচ্ছে৷ শহরের প্রশাসনের বক্তব্য, দ্রুত ন্যুরেমবার্গকে একটি জৈব শহরে পরিণত করাই তাদের লক্ষ্য৷\nশুধু ন্যুরেমবার্গ নয়, জার্মানির অন্যান্য শহরেও একই কাজ শুরু হয়েছে৷ অনেকের কাছেই ন্যুরেমবার্গ মডেল৷ মিউনিখ, ব্রেমেনের মতো শহরেও জৈব খাদ্যের দিকে যথেষ্ট নজর দেওয়া হচ্ছে৷ বাতিল হয়ে যাওয়া কারখানার জমিতে জৈব ফসলের চাষ শুরু হয়েছে বহু এলাকায়৷ বাড়িতে বাড়িতেও জৈব পদ্ধতিতে ফল কিংবা সবজি ফলানোয় উৎসাহ দেওয়া হচ্ছে৷\nপিছিয়ে নেই বার্লিনও৷ জার্মানির রাজধানী শহরে চাষের জমি নেহাতই অপ্রতুল৷ শহরের বিভিন্ন এলাকায় তাই ছোট ছোট বাগান তৈরির ব্যবস্থা করছে কোনো কোনো সংস্থা৷ নাগরিকেরা সেখানে গিয়ে জৈব পদ্ধতিতে ফল এবং সবজির গাছ লাগাতে পারবেন৷ বস্তুত, ইতিমধ্যেই বিষয়টি নাগরিকদের মধ্যে বেশ সাড়া ফেলে দিয়েছে বলে সূত্রের খবর৷ এ ধরনের উদ্যোগ আরো বেশি গ্রহণ করার কথাও ভাবা হচ্ছে৷\nবিশেষজ্ঞরা বলছেন, এশিয়ায়, বিশেষত ভারত, বাংলাদেশের মতো রাষ্ট্রগুলো সুজলা সুফলা৷ বরাবরই সেখানকার গ্রামে জৈব পদ্ধতিতে চাষ হয়ে এসেছে৷ কিন্তু সভ্যতার দাপটে সেখানে এখন রাসায়নিকের ছড়াছড়ি৷ ইউরোপের মতো এসব দেশও কি ফের জৈব চাষে ফিরবে? ভারতে বেশ কিছু অঞ্চলে ছোট ছোট পরিসরে জৈব ফসল উৎপাদন শুরু হয়েছে৷ বিশেষজ্ঞরা বলছেন, বিদেশে ওই সব ফসলের চাহিদা দিনে দিনে বৃদ্ধি পাচ্ছে৷\nসিরিয়ার পূর্ব ঘুটায় ছয়দিনে ৪২৬ জন নিহত\nসিরিয়ার রাজধানী দামেস্কের অনতিদূরে অবস্থিত পূর্ব ঘুটায় গত রবিবার রাত থেকে বোমাবর্ষণ করছে দেশটির নিরাপত্তা বাহিনী ও রাশিয়া৷ এতে এখন পর্যন্ত ৪২৬ জনের মৃত্যুর খবর পাওয়া গেছে৷\nএছাড়া আহত হয়েছেন প্রায় দুই হাজার জন৷ নিহতদের মধ্যে ৯৮ জন শিশুও রয়েছে৷ শুক্রবার ষষ্ঠদিনের মতো বোমাবর্ষণ চলছে৷\nবোমাবর্ষণ রুখতে বৃহস্পতিবার জাতিসংঘে ৩০ দিনের যুদ্ধবিরতির একটি প্রস্তাব আনা হয়েছিল৷ কিন্তু রাশিয়ার কারণে সেটি পাস করা যায়নি৷ তবে শুক্রবার দিনের শেষে আবারও একটি প্রস্তাবে ভোটাভুটি হওয়ার কথা রয়েছে৷ অবশ্য রাশিয়াকে নতুন প্রস্তাবের পক্ষে আনা সম্ভব হয়েছে কিনা তা জানা যায়নি৷ এই প্রস্তাবে শব্দগত কিছু পরিবর্তন আনা হয়েছে৷ যেমন বলা হয়েছে, জাতিসংধের নিরাপত্তা পরিষদ যুদ্ধবিরতির ‘দাবি’ জানাচ্ছে৷ আগের প্রস্তাবে দাবির জায়গায় ‘সিদ্ধান্ত’ শব্দটি ছিল৷ এছাড়া নতুন প্রস্তাবে বলা হয়েছে, ইসলামিক স্টেট ও আল-কায়েদার সঙ্গে জড়িত ‘ব্যক্তি, গোষ্ঠী ও সংগঠন’এর ক্ষেত্রে যুদ্ধবিরতি প্রযোজ্য হবে না৷ আগের প্রস্তাবে শুধু ঐ দুই জঙ্গি গোষ্ঠীর নাম বলা হয়েছিল৷\nউল্লেখ্য, পূর্ব ঘুটা হচ্ছে রাজধানী দামেস্কের কাছে থাকা সরকারবিরোধীদের শেষ ঘাঁটি৷ সেখান থেকে দামেস্কের সাধারণ নাগরিক অধ্যুষিত এলাকায় রকেট হামলা হচ্ছে বলে জানান জাতিসংঘে নিযুক্ত সিরিয়ার প্রতিনিধি বাশার আল-জাফরি৷ এসব হামলায় গত ছয়দিন ১৬ জন সাধারণ মানুষ প্রাণ হারিয়েছে বলে সরকারি টেলিভিশনে জানানো হয়েছে৷\nপূর্ব ঘুটায় এখন যে অভিযান চলছে তাকে অনেকে ২০১৬ সালে আলেপ্পোতে যে অভিযান চলেছিল তার সঙ্গে তুলনা করছেন৷ পূর্ব ঘুটায় প্রায় চার লক্ষ নাগরিকের বাস৷ জাতিসংঘের মহাসচিব আন্তোনিও গুতেরেস ঐ অঞ্চলের মানুষদের দুর্দশার কথা বোঝাতে গিয়ে ‘পৃথিবীর নরক’ শব্দযুগল ব্যবহার করেছেন৷\nপূর্ব ঘুটার ডুমা শহরের বাসিন্দা আবু মুস্তফা বলেন, ‘‘জাতিসংঘ বলছে তারা উদ্বিগ্ন, ফ্রান্স নিন্দা জানিয়েছে৷ কিন্তু এতে আমাদের কোনো লাভ হচ্ছে না৷’’\nমালদ্বীপ সংকট: গভীর উদ্বেগ ভারতের\nউপর থেকে তোলা ছবিতে মালদ্বীপের রাজধানী মালে : রয়টার্স\nসংবিধান লংঘন করে মালদ্বীপের জরুরি অবস্থার মেয়াদ বাড়ানো হয়েছে। আর এ বিষয়ে কড়া প্রতিক্রিয়া জানিয়েছে নয়াদিল্লি। ভারতের পররাষ্ট্র মন্ত্রণালয় জানিয়েছে, তারা গভীরভাবে শঙ্কিত। মালদ্বীপের বর্তমান রাজনৈতিক সংকট সমাধানে ভারতের আহবান উপেক্ষা করায় নয়াদিল্লি উদ্বিগ্ন।\nভারতের পররাষ্ট্র মন্ত্রণালয় বিবৃতিতে বলেছে, 'মালদ্বীপের সরকার জরুরি অবস্থার মেয়াদ আরও ৩০ দিন বাড়ানোয় আমরা গভীরভাবে শঙ্কিত। সংবিধান লংঘন করে মজলিস (মালদ্বীপের পার্লামেন্ট) যে প্রক্রিয়ায় জরুরি অবস্থার মেয়াদ বৃদ্ধি অনুমোদন করেছে তা উদ্বেগের।'\nনয়াদিল্লির আশঙ্কা, জরুরি অবস্থার বিস্তৃতি রাজনৈতিক কার্যক্রম পুনর্বহালের প্রক্রিয়াকে বিলম্বিত করবে। এ পদক্ষেপ বিচারবিভাগসহ গণতান্ত্রিক প্রতিষ্ঠানগুলোর কার্যক্রম পরিচালনায় বাধাও অব্যাহত রাখবে।\nসম্প্রতি, চলতি মাসে মালদ্বীপে জরুরি অবস্থা জারি হলে এ পদক্ষেপ থেকে সরে আসতে দেশটির অনুরোধ জানায় ভারত। কিন্তু প্রেসিডেন্ট আব্দুল্লাহ ইয়ামিন তা উপেক্ষা করেন।\nতিব্বতের মঠে অগ্নিসংযোগ করা হয়নি: চীন\nসম্প্রতি তিব্বতে বৌদ্ধদের সবচেয়ে পবিত্র মঠে অগ্নিকান্ড ঘটেছিল। আর ওই ঘটনায় অগ্নিসংযোগের যে অভিযোগ উঠেছিল তা নাকচ করে দিয়েছে চীনা কর্তৃপক্ষ। বৃহস্পতিবার দেশটির রাষ্ট্রীয় গণমাধ্যমে একথা বলা হয়েছে।\n১৩শ’ বছরের বেশি পুরনো জোখাং টেম্পল-এ অগ্নিকাণ্ডের ঘটনাটি আড়াল করার চেষ্টা চালায় কর্তৃপক্ষ। ঘটনাটি ধামাচাপা দেয়ার অভিযোগের পরিপ্রেক্ষিতে রাষ্ট্রীয় গণমাধ্যমে এই প্রথম সংবাদ প্রকাশ করা হলো।\nবার্তা সংস্থা সিনহুয়া জানায়, ভবনটির তৃতীয় তলায় অগ্নিকান্ডের সূত্রপাত হয়। তবে খুব দ্রুত আগুন নিভিয়ে ফেলা হয়।\nঅগ্নিকান্ডে ভবনের স্বর্ণখচিত ছাদের ক্ষতি হয়েছে। বুদ্ধের গুরুত্বপূর্ণ একটি মূর্তি অক্ষত রয়েছে।\nতারা জানায়, অগ্নিকান্ডে কেউ হতাহত হয়নি। মঠটি জনসাধারণের জন্য পুনরায় খুলে দেয়া হয়েছে।\nপ্রসঙ্গত, জোখাং মঠটি ইউনেস্কোর বিশ্ব ঐতিহ্যের অংশ। এটি লাসার প্রাণকেন্দ্রে অবস্থিত।\nতিনি বলেছিলেন, ‘না খাউঙ্গা না খানে দুঙ্গা’৷ তাঁর আমলে ভারতের ইতিহাসে সবচেয়ে বড় ব্যাঙ্কিং দুর্নীতি! প্রধানমন্ত্রী ও মন্ত্রিসভার সদস্যদের মুখে কুলুপ৷ স্বভাবতই বিজেপি ও প্রধানমন্ত্রী বিরুদ্ধে আক্রমণ শাণাচ্ছে বিরোধীরা৷\nভারতে জনগণের টাকা লোপাট করে নিরাপদে গা-ঢাকা দিচ্ছেন একের পর এক শিল্পপতি৷ ললিত মোদী, বিজয় মালিয়ার পর এবার নীরব মোদী৷ একে একে বেরিয়ে আসছে আরও জালিয়াতি৷ নীরব মোদী, মেহুল চোকসির পর এবার ‘রোটোম্যাক’ কলম নির্মাতা বিক্রম কোঠারি৷ কেন্দ্রীয় তদন্তকারী সংস্থার দাবি, রোটোম্যাকের জালিয়াতির পরিমাণ প্রায় ৩,৬৯৫ কোটি টাকা৷\n১১ হাজার ৮০০ কোটি টাকা লুট! দীর্ঘদিনের পরিকল্পনা৷ ধাপে ধাপে বাস্তবায়ন৷ সমাজের উচ্চবিত্ত ও নেতাদের মধ্যে আস্থা অর্জন করে টাকা নিয়ে চম্পট৷ ব্যাংকের নজরে দুর্নীতি আসার আগেই বিদেশে পগারপার নীরব মোদী৷ জারি হয়েছে ‘লুক আউট’ নোটিস৷\nপিএনবি জালিয়াতি-কাণ্ড নিয়ে রুজু হওয়া জনস্বার্থ মামলার জরুরি ভিত্তিতে শুনানিতে সম্মত হয়েছেন সুপ্রিম কোর্ট৷ সর্বোচ্চ আদালত জানিয়েছে, এই মামলার শুনানি হবে শুক্রবার৷ মামলার দাবি করা হয়েছে, নীরব মোদীকে দু-মাসের মধ্যে দেশ থেকে তাড়ানো হোক৷ পাঞ্জাব ন্যাশনাল ব্যাংক এবং রিজার্ভ ব্যাংক অফ ইন্ডিয়া-র উচ্চপদস্থ আধিকারিকদের বিরুদ্ধে ব্যবস্থা নেওয়া হোক৷\nদেশের বৃহত্তম ব্যাংক কেলেঙ্কারিতে তোলপাড় গোটা দেশ৷ কিন্তু এখনও এ বিষয়ে টুঁ শব্দ করেননি প্রধানমন্ত্রী ও অর্থমন্ত্রী৷ নানা বিষয়ে প্রধানমন্ত্রী টুইট করছেন বটে, কিন্তু নীরব প্রসঙ্গে তিনি আশ্চর্যজনকভাবে নীরব৷ তদন্তকারী সংস্থার মতে, নীরব গা-ঢাকা দিয়েছেন দুবাইতেই৷\nরাজ্যসভার সাংসদ সুখেন্দুশেখর রায়ের কথায়, ‘‘২০১৪ সালের লোকসভা নির্বাচনের সময় প্রধানমন্ত্রী পদপ্রার্থী নরেন্দ্র মোদী নিজেকে ‘চৌকিদার’ বলেছিলেন৷ তিনি নাকি দেশের অর্থ‌নীতির পাহারাদার হবেন, যাতে জনগণের সম্পত্তি কেউ তছরুপ না করতে পারে৷ দেশের প্রত্যেক জনগণের অ্যাকাউন্টে ১৫ লক্ষ টাকা করে দেওয়ার প্রতিশ্রুতিও দিয়েছিলেন৷ তারপর তো কালোটাকা, নোট বাতিল, জিএসটি ইত্যাদির সাক্ষী থেকেছে দেশবাসী৷ সম্প্রতি পাঞ্জাব ন্যাশনাল ব্যাংকের যে দুর্নীতি সামনে এসেছে, তার তদন্তে দেখা গেছে নোট বাতিলের পরে নগদ টাকা দিয়ে বিপুল পরিমাণ সোনা ও হীরে কেনা হয়েছিল৷ সরকারের প্রশ্রয় ছাড়া এটা কি সম্ভব?’’\nদুর্নীতির জেরে বন্ধ করে দেওয়া হয়েছে পাঞ্জাব ন্যাশনাল ব্যাংকের মুম্বাইয়ে ব্র্যাডি রোডের শাখাটি৷ বিজয় মালিয়া ও নীরব মোদীর নাম করে বিজেপিকে আক্রমণ করতে ছাড়েননি কংগ্রেস সভাপতি রাহুল গান্ধী৷ তিনি মোদীকে পুরোনো কথা স্মরণ করিয়ে দিয়ে নিজের ট্যুইটার অ্যাকাউন্টে লিখেছেন, ‘‘না খাউঙ্গা না খানে দুঙ্গা৷’’ তাঁর প্রশ্ন, ‘‘এই প্রতিশ্রুতি কি তাহলে হাওয়ায় ভাসিয়ে দিয়ে ছিলেন ? তাহলে কি এসবের কিছুই দাম নেই? এত বড় কাণ্ড হয়ে যাওয়ার পরেও মোদী নীরব কেন?’’\n‘অল ইন্ডিয়া ব্যাংক অফিসার কনফেডারেশন’-এর সর্বভারতীয় যুগ্ম সম্পাদক সৌম্য দত্তর মতে, ‘‘এটা কোনও দু্র্নীতি নয়৷ তবে, সরকারের প্রত্যক্ষ এবং পরোক্ষ মদত ছাড়া এতবড় ব্যাংক জালিয়াতি মোটেই সম্ভব ছিল না৷ ছোটখাটো ঋণখেলাপিদের সংবাদপত্রে ছবি ছাপা হয়৷\nকিন্তু, রাঘব বোয়ালরা বেমালুম ব্যাংকের টাকা হজম করে বসে থাকেন৷ রাষ্ট্রায়ত্ত ব্যাংকের ওপর মানুষের বিশ্বাস অটুট রাখতে হলে কর্পোরেট জগতের ‘উইলফুল ডিফলটার’-দের তালিকা প্রকাশ করে হাতেনাতে ব্যবস্থা নিতে হবে৷ এজন্য সুপ্রিম কোর্টে একটি মামলাও করা হয়েছে৷\nকিন্তু, সেখানে রিজার্ভ ব্যাংক মুখবন্ধ খামে হলফনামা দিয়ে জানিয়েছে, তালিকা প্রকাশ করা যাবে না৷ কারণ, তাতে নাকি দেশে বিনিয়োগের পরিবেশ নষ্ট হবে! ফলে সরকারের ইতিবাচক ভূমিকা নিয়ে অনাদায়ী ঋণ আদায় করতে হবে৷ অন্যদিকে, নিয়ম থাকলেও ব্যাংক পরিচালনা কমিটির বোর্ডে কোনও কর্মী ও অফিসার ডাইরেক্টর নেই৷ তাহলে কাদের কেন ঋণ দেওয়া হচ্ছে তা বাইরে আসে না৷’’\nভারতের ইতিহাসে সবচেয়ে বড় ব্যাংকিং দুর্নীতির পরও ব্যাংকের উদ্দেশ্যে একটি চিঠি লিখেছেন মোদী৷ লিখেছেন, ‘‘ব্যাংকের টাকা ফেরত পাওয়ার তাড়াহুড়ো আমার ঋণ মেটানোর সব রাস্তা বন্ধ করে দিয়েছে৷ যে পরিমাণ বকেয়ার কথা ব্যাংকের তরফে বলা হচ্ছে, তার থেকে কম বকেয়া আছে৷ বকেয়ার পরিমাণ ৫ হাজার কোটি টাকা৷’’ প্রশ্ন উঠেছে, কাদের ছত্রছায়ায় বসে মোদী এইসব অসম সাহসী কাজ করছেন?\nনীরবের যুক্তি, বকেয়ার পরিমাণ অনেক বেশি দেখানোর ফলে সংবাদমাধ্যমে হইচই পড়ে গেছে৷ দেশজুড়ে তার হীরে ব্যবসার শো-রুমে তল্লাশি হচ্ছে৷ বাজেয়াপ্ত করা হচ্ছে বহু সামগ্রী৷ গোটা বিশ্বে রে রে পড়ে গেছে৷ কার্যত বন্ধ হয়ে গেছে ‘ফায়ারস্টার ইন্টারন্যাশনাল’ এবং ‘ফায়ারস্টার ডায়মন্ড ইন্টারন্যাশনাল’ কোম্পানি দুটি৷ ভাবমূর্তিও তলানিতে৷ এই কারণেই নাকি তাঁর টাকা ফেরতের ক্ষমতা নষ্ট হয়েছে৷ প্রসঙ্গত, গত ২৯ জানুয়ারি সিবিআইয়ের কাছে আর্থিক অনিয়মের অভিযোগ দায়ের করে পাঞ্জাব ন্যাশনাল ব্যাংক কর্তৃপক্ষ৷ অভিযোগে বলা হয়, ১১,৭৩৯ কোটি ৬০ লাখ ২৮ হাজার টাকা জালিয়াতি করা হয়েছে৷ ১১টি রাজ্যের ৩৫টি জায়গায় তল্লাশি চালিয়েছেন গোয়েন্দারা৷ উদ্ধার হয়েছে ৫৪৯ কোটি টাকার হীরে ও সোনা৷ নীরব মোদীর ৫,৬৪৯ কোটি টাকা মূল্যের সম্পত্তি বাজেয়াপ্ত করেছে ইডি৷ তার ২১টি ব্যাঙ্ক অ্যাকাউন্ট ফ্রিজ করেছে ইডি৷ বাজেয়াপ্ত করা হয়েছে ৮টি সম্পত্তি৷ সেই সঙ্গে ৪ সপ্তাহের জন্য বাতিল করা হয়েছে তার পাসপোর্টও৷\nঋণখেলাপিদের তালিকায় ৭৭ শতাংশ নামই বড় ব্যবসায়ী! হীরে ব্যবসায়ী নীরব মোদীকে বিপুল অঙ্কের ঋণ পাইয়ে দিতে ব্যাংকের নিজস্ব অভ্যন্তরীণ লেনদেন ব্যবস্থাকেই এড়িয়ে গিয়েছিলেন পাঞ্জাব ন্যাশনাল ব্যাংকের মুম্বাই শাখার তদানীন্তন ডেপুটি ম্যানেজার গোকুলনাথ শেট্টি৷ নীরব যাতে ভারতের রাষ্ট্রায়ত্ত ব্যাংকগুলির বিদেশি শাখা থেকে যথেচ্ছ ঋণ নিতে পারেন, সে জন্য ৭ বছরে প্রায় ১৫০টি গ্যারান্টি ইস্যু করেছিলেন পিএনবি-র মুম্বাই শাখার তৎকালীন ডেপুটি ম্যানেজার গোকুলনাথ শেট্টি৷ সবমিলিয়ে একের পর এক ব্যাংক কেলেঙ্কারি এবং নীরর মোদী এবং মেহুল চোকসির দুর্নীতির ধাক্কা থেকে নিজেদের সামলাতে মোদী সরকার দিশেহারা৷\n'ইরানের বিরুদ্ধে ইরাকের ভূখণ্ড ব্যবহারের অনুমতি কেউ পাবে না'\nবোকো হারামের ৪৭৫ বন্দীকে মুক্তি দিয়েছে নাইজেরিয়া!\nইরানের বিরুদ্ধে 'সরাসরি ব্যবস্থা' নেয়ার হুমকি নেতানিয়াহু'র


এবার গোয়েন্দা নিরাপত্তার কাজে রোবট পুলিশ!\nHome › বিজ্ঞান ও প্রযুক্তি › নতুন প্রযুক্তি › এবার গোয়েন্দা নিরাপত্তার কাজে রোবট পুলিশ!\nনতুন প্রযুক্তি April 28, 2016 1,230\nগোয়েন্দা নিরাপত্তার কাজে প্রথম রোবট পুলিশ চালু করেছে চীন। দাঙ্গা নিয়ন্ত্রণের জন্য এই যন্ত্রে যুক্ত রয়েছে বৈদ্যুতিক চার্জে চালিত সরঞ্জাম। আরও আছে বিশেষ বোতাম, যেটি চেপে লোকজন পুলিশে খবর দিতে পারবে। চীনের চংকিং শহরের একটি প্রযুক্তি মেলায় চলছে এই রোবটের প্রদর্শনী।\nচীনের রাষ্ট্রীয় দৈনিক পত্রিকা পিপলস ডেইলি অনলাইন ওই রোবটের একটি ছবি টুইটারে প্রকাশ করেছে। রোবটটির ওজন ৭৮ কেজি। উচ্চতা প্রায় পাঁচ ফুট। ঘণ্টায় ১৮ কিলোমিটার গতিতে চলাফেরা করতে পারে অ্যানবট নামের এই স্বয়ংক্রিয় যন্ত্র।\nচীনের ন্যাশনাল ডিফেন্স ইউনিভার্সিটির একদল প্রযুক্তিবিদের তৈরি অ্যানবট কিছু সংবেদী বা সেনসরের সাহায্যে মানবমস্তিষ্ক, চোখ ও কানের মতো কাজ করতে পারে।\nপিপলস ডেইলি জানায়, এই রোবটে যুক্ত হয়েছে স্বল্পমূল্যের স্বয়ংক্রিয় দিক নির্ণয় প্রযুক্তি এবং ভিডিও বিশ্লেষণের সামর্থ্য। সন্ত্রাসবিরোধী কার্যক্রম এবং দাঙ্গা দমনে এসব ক্ষমতা কাজে লাগবে।\nবিজ্ঞান কল্পকাহিনি নিয়ে তৈরি ব্রিটিশ টেলিভিশন সিরিজ ‘ডক্টর হু’র বিখ্যাত রোবট ডালেকের আদলে তৈরি চীনা রোবটটি নিয়ে সামাজিক যোগাযোগের অনলাইন মাধ্যমে চলছে বিস্তর আলোচনা। অবশ্য নিরাপত্তা কাজে অ্যানবট বিশ্বের প্রথম রোবট নয়।\nপ্রায় একই রকম দেখতে একটি রোবট নাইটস্কোপ কে-ফাইভ যুক্তরাষ্ট্রের সিলিকন ভ্যালিতে ২০১৪ সাল থেকে কাজ করছে। তবে এটির সামর্থ্য তুলনামূলক কম, কাজ করে মূলত ভ্রাম্যমাণ নিরাপত্তা ক্যামেরা হিসেবে।\nMarch 15, 2018 2,867\nJanuary 9, 2018 4,227\nDecember 30, 2017 4,579\nDecember 27, 2017 5,556\nDecember 3, 2017 2,299\nOctober 1, 2017 2,960\nSeptember 17, 2017 3,739\nAugust 2, 2017 2,787\nআইসিসির বর্ষসেরা ওয়ানডে দলে বাংলাদেশের জয়জয়কার\nআবারও কুমিল্লার অধিনায়ক হলেন ইমরুল কায়েস\nবিপিএলে গেইলের মত ছক্কা হাঁকাতে চান লুইস\nJanuary 18, 2022 995\nবিসিএলের পর ইন্ডিপেন্ডেন্স কাপের চ্যাম্পিয়ন ওয়ালটন মধ্যাঞ্চল\nJanuary 15, 2022 342\nবিপিএলে শেষ মুহুর্তে বড় চমক সিলেট সানরাইজার্সের\nJanuary 15, 2022 1,860\nনিউজিল্যান্ড থেকে দেশে ফিরলেন লিটন-মমিনুলরা\nJanuary 14, 2022 258\nটেস্ট র‍্যাঙ্কিংয়ে লিটন-ইবাদতদের ক্যারিয়ার সেরা উন্নতি\nJanuary 12, 2022 789\nলিটন দাসের সেঞ্চুরি পরও ইনিংস ব্যবধানে হারল বাংলাদেশ\nJanuary 11, 2022 360\nক্যারিয়ারের দ্বিতীয় সেঞ্চুরি হাঁকিয়েই ফিরলেন লিটন দাস\nJanuary 11, 2022 1,233\nদলের চরম ব্যাটিং বিপর্যয়ের দিনে ইয়াসিরের ফিফটি\nJanuary 10, 2022 1,488


ফাঁকা মাঠে গোল খেয়ে সুর নরম খালেদার: আনন্দবাজার পত্রিকার প্রতিবেদন – খবর তরঙ্গ\nফাঁকা মাঠে গোল খেয়ে সুর নরম খালেদার: আনন্দবাজার পত্রিকার প্রতিবেদন\nPosted on ডিসেম্বর 25, 2013\nআলোচনায় বসা নিয়ে গড়িমসিতেই নির্বাচনের ট্রেন ফেল। আগামী ৫ জানুয়ারি নির্বাচনের আগেই বিনা লড়াইয়ে ৩০০টির মধ্যে ১৩২টি আসন পেয়ে গিয়েছে শেখ হাসিনার দল আওয়ামি লিগ। বিরোধীশূন্য নির্বাচনে বাকি আসনগুলিও অনায়াসে জিতে আওয়ামি-জোটের সরকার গঠন এখন নেহাতই সময়ের অপেক্ষা। এই পরিস্থিতিতে তিন দফা হরতাল ও পাঁচ দফা অবরোধের শেষে অপ্রত্যাশিত নরম সুর বিএনপি নেত্রী খালেদা জিয়ার গলায়। ‘একতরফা’ নির্বাচন থেকে সরে এসে তাঁদের সঙ্গে আবার আলোচনায় বসার জন্য তিনি আর্জি জানিয়েছেন প্রধানমন্ত্রীর উদ্দেশে। এমন কথাও বলেছেন, “সমঝোতার পথে আসুন। সমঝোতা করলে কেউ ছোট হয়ে যায় না।” বিএনপি এবং তার শরিক জামাতে ইসলামির ডাকা পঞ্চম দফার ৮৩ ঘণ্টার যে অবরোধ আজ সন্ধ্যা ছ’টায় শেষ হয়েছে, জনজীবনে তার কোনও প্রভাব পড়েনি। কোথাও কোথাও বিচ্ছিন্ন হামলায় গাড়িতে আগুন লাগানো হয়েছে, কিন্তু নিরাপত্তা বাহিনীর কড়া নজরদারিতে এ বার তাতে আর কোনও ধার ছিল না। অবরোধ শেষের ৪৫ মিনিট পরেই সাংবাদিক সম্মেলন ডেকেছিলেন খালেদা জিয়া, এত ঘটনাপ্রবাহের মধ্যে দীর্ঘদিন যাঁকে প্রকাশ্যে দেখা যায়নি। ফলে কৌতূহল ছিল তীব্র। কী বলেন তিনি, কোন নতুন আন্দোলনের পথরেখা দেন।\nকিন্তু সাংবাদিক সম্মেলনে বেনজির ঠান্ডা সুর শোনা গেল খালেদার গলায়। নির্বাচনকে একতরফা বলে অভিহিত করে তিনি বলেন, হাসিনা সকলকে ভোটের সুযোগ দেওয়ার প্রতিশ্রুতি দিয়েছিলেন। কিন্তু ১৫৪টি আসনে একের বেশি প্রার্থী না থাকায় সেখানকার মানুষ আর ভোট দেওয়ার সুযোগই পাচ্ছেন না। বাকি আসনগুলোতেও মানুষের বাছাইয়ের সুযোগ সীমিত। খালেদা বলেন, “সুতরাং ডেমোক্র্যাসি ইজ ডেড।”\nতাঁদের বয়কটের ফলেই যে নির্বাচনের এই হাল, কার্যত তা মেনে নেন খালেদা। যুক্তি দিয়ে বলেন, “আমরা বরাবর আলোচনা চেয়ে এসেছি। কিন্তু সরকার তা এড়িয়ে গিয়ে কালক্ষেপ করেছে। ফলে সমঝোতা করা যায়নি। আমরাও ভোটে যাতে পারিনি।” কিন্তু হাসিনা যে ফাঁকা মাঠে সরকার গড়ে ফেলবেন, হরতাল অবরোধ করেও তা ঠেকানো যাবে না, এটা হয়তো একেবারেই তাঁর হিসেবের বাইরে ছিল। তাই এ দিন তিনি ফের আলোচনা শুরুর কথা বলেন, সমঝোতার কথাও বলেন। দেড় মাস ধরে হরতাল-অবরোধের পরে একেবারে কোনও কর্মসূচি ঘোষণা না-করলে দলের কর্মীদের কাছে যে ভুল বার্তা যাবে, এটা বুঝেই আজ তিনি ২৯ তারিখ ‘ঢাকা চলো’-র ডাক দিয়েছেন। এই অভিযানের নাম দিয়েছেন ‘মার্চ ফর ডেমোক্র্যাসি’। সরকারকে হুঁশিয়ারি দিয়ে বলেছেন, এর পরেও সরকার আলোচনায় না-এলে কঠোর কর্মসূচি নেওয়া হবে।\nকাদের মোল্লার ফাঁসির পরে ইসলামাবাদ নিন্দাপ্রস্তাব নেওয়ায় গোটা বাংলাদেশ জুড়েই পাকিস্তান-বিরোধিতার ঝড় উঠেছিল। পাক হাই-কমিশনারকে ডেকে তার কড়া প্রতিবাদও জানিয়েছিল বাংলাদেশ সরকার। কিন্তু জামাতের জোটসঙ্গী বিএনপি-র নেতৃত্ব পাকিস্তানের বিরুদ্ধে কোনও কথা বলতে অস্বীকার করে একে হাসিনা সরকারের দুর্বলতা বলে বর্ণনা করে। এত দিন পরে খালেদা সেই প্রসঙ্গ টেনে বলেন, “পাকিস্তান যা করেছে তা নিশ্চয়ই ঠিক করেনি। কিন্তু বিষয়টি কূটনৈতিক ভাবে সমাধান না করে অযথা রাজনীতি করছে সরকার।”\nএ দিনই ঢাকায় বিশাল নির্বাচনী সভা করেছে আওয়ামি লিগ ও তার শরিকরা। মন্ত্রী ও প্রবীণ আওয়ামি লিগ নেতা মহম্মদ নাসিম বলেন, পাঁচ বছর ধরে সংসদ বর্জন করে কোনও আলোচনায় কখনও অংশ নেয়নি বিএনপি। তার পরে প্রধানমন্ত্রীর আলোচনার ডাকও ফিরিয়ে দিয়ে তারা কালক্ষেপ করেছে। সরকারকে প্যাঁচে ফেলার জন্য নির্বাচনের নির্ঘণ্ট প্রকাশের পরও কোনও সাড়াশব্দ দেয়নি। এখন তারাই প্রশ্ন করেছে, একতরফা নির্বাচন কেন হচ্ছে? নাসিম বলেন, আমরা একতরফা নির্বাচন চাইনি। কিন্তু বিরোধী পক্ষ মাঠে না-নামলে নির্বাচন তো একতরফাই হবে। সরকারকে এ জন্য দোষারোপ করে লাভ কী?\nকাল দেশব্যাপী বিরোধী জোটের প্রতিবাদ সমাবেশ\nচুয়াডাঙ্গায় ভারতীয় মালামালসহ আটক ১


সুনামগঞ্জ তাহিরপুর স্কুল-মাদ্রাসার সামনে ময়লার ভাগাড় সুনামগঞ্জ তাহিরপুর স্কুল-মাদ্রাসার সামনে ময়লার ভাগাড় – Holybd24.com\nসুনামগঞ্জ তাহিরপুর স্কুল-মাদ্রাসার সামনে ময়লার ভাগাড়\nসুনামগঞ্জ জেলার তাহিরপুর উপজেলার বাণিজ্যিক কেন্দ্র বাদাঘাট বাজারের পয়েন্ট থেকে ইউনিয়ন পরিষদ সড়কের প্রবেশমুখে বাদাঘাট আওয়ামী হরমানীয়া দাখিল মাদ্রাসার ও বাদাঘাট বাজার জামে মসজিদ, বাদাঘাট পাবলিক উচ্চ বিদ্যালয় ও বাদাঘাট সরকারি প্রাথকি বিদ্যালয়ের মূল গেইটের সামনের খোলা অংশটি ও স্কুল মাদ্রাসার বাউন্ডারীর ভিতরে পরিণত হয়েছে ময়লার ভাগাড়ে। এই ময়লা-আবর্জনার দূর্গন্ধে দুর্ভোগ পোহাতে হচ্ছে হাজার হাজার কোমলমতি শিক্ষার্থীসহ, অভিভাবক, পথচারীসহ এলাকাবাসীকে। পাশাপাশি, তাদেরকে পড়তে হচ্ছে মারাত্মক স্বাস্থ্য ঝুঁকিতে। বাদাঘাট বাজারে পয় নিস্কাশনের জন্য ডাস্টবিন ও সুষ্ঠ ড্রেনেজ ব্যবস্থা না থাকায় বাজারের পরিচন্ন কর্মীরা ও ব্যবসা প্রতিষ্টানে সকল ময়লা আর্বজনা ওই রাস্তার দুই পাশসহ স্কুল মাদ্রাসার মূল গেইটের সামনে ও বিতরে ফেলার কারনে হাজার হাজার কোমলমতি শিক্ষার্থীসহ বাজারে আগত জনসাধারণের দূর্গন্ধে অতি কষ্টেও বাধ্য হয়েই ওই রাস্তা দিয়ে চলাফেরা করতে হচ্ছে। এমনকি এই ময়লা-আর্বজনার দূর্গন্ধে এখন বাদাঘাট রহমানীয়া আলীয়া দাখীল মাদ্রাসার ক্লাস কারও এখন বন্ধ হওয়ার উপক্রম দেখা দিয়েছে। স্কুল মাদ্রাসার গেউটের সমানে পচা দূর্গন্ধ যুক্ত ময়লা অর্বজনা ফেলার কারেন সকাল থেকে সন্ধা পর্যন্ত প্রায় অর্ধমতাধিক বেওয়ারিশ কুকুরে উপদ্রুপ চোখে পড়ার মত। যার ফলে ওইসব বেওয়ারিশ কুকুর অতঙ্কে রয়েছে স্কুল মাদ্রাসার কোমলমতি ছাত্র-ছাত্রীসহ শিক্ষক গন। অথচ, এই এলাকায় রয়েছে, বাদাঘাট পুলিশ ফাড়িঁ, বাদাঘাট ইউনিয়ন পরিষদ, বাদাঘাট ইউনিয়ন স্বাস্থ্য কমপ্লেক্স, বাদাঘাট জামে মসজিদ. আলীয়া মাদ্রাসা, বাদাঘাট সরকারি প্রাথমিক বিদ্যালয়, বাদাঘাট পাবলিক উচ্চ বিদ্যালয় সহ অসংখ্য ব্যবসা প্রতিষ্ঠান ও সরকারী-বেসরকারী অফিস থাকার কারণে বাদাঘাট বাজারের ওই এলাকা অতি গুররুত্বপূর্ণ এলাকা হিসেবে বিবেচিত হয়। গতকাল সরেজমিনে ঘুরে জানাযায়, সুনামগঞ্জ জেলা সদরে পর জেলার সর্ববৃহৎ বাজার ও বাণিজ্যিক এলাকা বাজাঘাট। খোঁজ নিয়ে জানা যায়, স্থানীয় কতিপয় ব্যবসা প্রতিষ্ঠান, বাসা-বাড়ির ময়লা নিয়মিতই এখানে ফেলা হয়। বিশেষ করে, রাতের বেলাই ময়লা ফেলা হয় বেশী। যারা ময়লা ফেলে, বাদাঘাট আওয়ামী রহমানীয়া দাখীল মাদ্রাসার ভারপ্রপ্ত সুপার তাহিরপুর উপজেলা নির্বাহী কর্মকর্তা বরাবর লিখিত অভিযোগ করাসহ, উপজেলা চেয়ারম্যান, ইউনিয়ন চেয়ারম্যান ও বাদাঘাট বণিক সমিতির সভাতি ও সম্পাদকে বারবার জানানোর সহ তাদেরকে একাধিকবার মাদ্রসা ও স্কুল কর্তৃপক্ষ নিষেধ করা হলেও কাজের কাজ কিছুই হয়নি। তাদের উল্টো প্রশ্ন, এখানে ময়লা না ফেললে, তা ফেলব কোথায়? বাজারের আর কোথাও তো ময়লা ফেলার জায়গা নেই। বাদাঘাট রহমানীয়া আওয়ামী দাখিল মাদ্রাসার বেশ কয়েকজন শিক্ষার্থী অভিযোগ করে বলেন, বিদ্যালয়ে আসা-যাওয়ার পথে ময়লা-আবর্জনার দুর্গন্ধে দম বন্ধ হয়ে আসার উপক্রম হয়। বাতাসের মাধ্যমে এই দুর্গন্ধ বিদ্যালয় ক্যাম্পাসেও চলে আসে। অথচ, এসব ময়লা-আবর্জনা অপসারণ করা যাদের দায়িত্ব, তারা একেবারে নির্বিকার। কয়েকজন পথচারী বলেন, স্থানটি ময়লার ভাগাড়ে পরিণত হওয়ায় এর পাশ দিয়ে যাতায়াত করা দুরুহ হয়ে পড়েছে। উপজেলার সচেতন মহলের প্রশ্ন, দীর্ঘদিন ধরে উপজেলা প্রশাসনের নাকের ডগায় ময়লার ভাগাড় তৈরী হলেও এগুলো অপসারণে কর্তৃপক্ষ কেন নিশ্চুপ? তারা মনে করেন, যত্রতত্র ছড়িয়ে ছিটিয়ে না ফেলে আপাতত ওই জায়গাতেই একটা নির্দিষ্ট বড় গর্ত করে যদি ময়লা-আবর্জনা ফেলা হয়, তাহলে কিছুটা হলেও দুর্ভোগ থেকে রক্ষা পাওয়া যাবে। বাদাঘাট বাজার বণিক কল্যাণ সমিতির সভাপতি সেলিম হায়দার বলেন,তাহিরপুর উপজেলা অতি গুরুত্বপূর্ণ বাদাঘাট বাজারে এতদিনেও ময়লা ফেলার নির্দিষ্ট জায়গা নেই। এটা খুবই দুঃখজনক। আমরা উপজেলা পরিষদ চেয়ারম্যানের সাথে এ বিষয়ে কথা বলেছি। তিনি ওইসব ময়লা অপসারনের জন্য উপজেলা পরিষদের ফান্ড থেকে আমাদের ৫০ হাজার টাকা অনুদান দিয়েছেন। আশা করছি আমরা অচিরেই ওইসব ময়লা স্কুল মাদ্রাসার সামন ও রাস্তার পাশ থেকে অপসারন করে পেলব। বাদাঘাট রহমানীয় আওয়ামী দাখিল মাদ্রাসার ভারপ্রাপ্ত সুপার মোওলানা তাজুল ইসলাম বলেন, এটা দীর্ঘদিনের সমস্যা। প্রতিষ্ঠানটির একেবারে প্রবেশমুখে ময়লা-আবর্জনার ভাগাড় থাকার ফলে কোমলমতি শিক্ষার্থীরা আসা-যাওয়া করতে গিয়ে দুর্ভোগে পড়ে। শুধু তাই নয়, একটু বৃষ্টি হলেই সেখানে অতিরিক্ত দুর্গন্ধের সৃষ্টি হয়। ফলে ক্লাসেও অসুবিধা হয়। এই দূর্গন্ধের কারণে শিক্ষার্থীদের নানাবিধ রোগে আক্রান্ত হবারও ঝুঁকি রয়েছে। বাদাঘাট হসরকারি প্রাথমিক বিদ্যালয়ের প্রধান শিক্ষক হাবিবুর রহমার বলেন, আমরা ছাত্রছাত্রীদের নিয়ে অস্বাস্থ্যকর পরিবেশের মধ্যে আছি। বাজারের সব ময়লা আর্বজনা শুধু স্কুল গেইটের সামনেই নয়! এখন স্কুলের বিতরেও ফেলা হচ্ছে। যার কারনে স্কুলের কোমলমতি ছাত্র-ছাত্রীরা এর দূর্গন্ধে বিভিন্ন রোগ বালাইয়ে আসঙ্কায় আছে। আমরা এর দ্রুত প্রতিকার চাই। তাহিরপুর উপজেলা পরিষদ চেয়ারম্যান করুণ সিন্ধু চৌধুরী বাবুল বলেন, এটা বাদাঘাট বাসীর র্দীঘনিরে সমস্যা।


সুইস ব্যাংকে টাকা পাচার হচ্ছে, দেশ রক্ষায় এগিয়ে আসুন || শেষের পাতা || জনকন্ঠ\nশেষের পাতা ॥ জুন ২৫, ২০১৫ ॥ প্রিন্ট\nএনপিপির ইফতার মাহফিলে বেগম জিয়া\nস্টাফ রিপোর্টার ॥ দেশের বর্তমান পরিস্থিতি খুবই করুণ বলে মন্তব্য করে বিএনপি চেয়ারপার্সন খালেদা জিয়া বলেছেন দেশ রক্ষায় সবাইকে এগিয়ে আসতে হবে। তিনি বলেন, দেশে গণতন্ত্র নেই, দেশ এখন পুলিশী রাষ্ট্রে পরিণত হয়েছে। সরকার জনগণকে পচা গম খাইয়ে মারতে চায় মন্তব্য করে তিনি বলেন, যে গম গরু-ছাগল, হাঁস-মুরগিও খায় না, সেই গম সরকার মানুষের জন্য নিয়ে এসেছে। বুধবার সন্ধ্যায় রাজধানীর সোনারগাঁও হোটেলে ন্যাশনাল পিপলস্ পার্টি (এনপিপি) আয়োজিত ইফতার মাহফিলে প্রধান অতিথির বক্তব্যে তিনি এ কথা বলেন।\nখালেদা জিয়া বলেন, দেশে অত্যাচার, জুলুম, গুম, খুন চলছে। রমজানে আমরা আল্লাহর কাছে দোয়া করব যাতে এ অবস্থা থেকে তিনি আমাদের দেশকে রক্ষা করেন। দেশের মানুষ সবাই অস্থির। তাই জনগণকে বলব শুধু আমাদের দিকে তাকিয়ে নয়, সরকারের বিরুদ্ধে আপনাদেরও যার যার অবস্থান থেকে এগিয়ে আসতে হবে। সম্প্রতি গণমাধ্যমে সুইস ব্যাংকে বাংলাদেশীদের টাকার পরিমাণ বাড়ছে এমন খবরের প্রসঙ্গ তুলে তিনি অভিযোগ করেন, দেশে লুটপাট চলছে। বিদেশে টাকা পাচার হচ্ছে। সুইস ব্যাংকে টাকা বাড়ছে। এসব কাদের টাকা। বাংলাদেশের জনগণের টাকা। আর যারা ক্ষমতায় আছে তাদেরই বেশি হওয়ার কথা। কিন্তু তারা এটা ভোগ করতে পারবে না।\nদেশের মানুষ কষ্টে আছে মন্তব্য করে খালেদা জিয়া বলেন, পুলিশ এখন ফ্রি হ্যান্ড পেয়েছে। মনে হচ্ছে তারাই রাষ্ট্র চালাচ্ছে। যার কারণে সরকার তাদের কথা শুনতে বাধ্য হচ্ছে। পুলিশ এখন বেপরোয়া হয়ে গেছে তারা কোন কিছুই মানে না। দেশ এখন পুলিশী রাষ্ট্রে পরিণত হয়েছে। ২০ দলীয় জোটের নেতাকর্মীদের বিরুদ্ধে মিথ্যা মামলা দেয়া হচ্ছে, গ্রেফতার করা হচ্ছে এমন অভিযোগ করে তিনি বলেন, মামলার কারণে নেতাকর্মীরা লুকিয়ে আছে। বলা হয় এরা বাসে পেট্রোলবোমা মেরেছে। কিন্তু পুলিশ স্বীকার করেছে আন্দোলনের হাত থেকে সরকারের পড়ে যাওয়া রক্ষা করতে তারা নিজেরাই এসব কর্মকা- ঘটিয়েছে।\nবিচার বিভাগ স্বাধীন নয় অভিযোগ করে তিনি বলেন, বিচার বিভাগ স্বাধীন ও নিরপেক্ষ হলে পুলিশকে গ্রেফতার করে বিচারের আওতায় আনা হতো। কিন্তু প্রধান বিচারপতি বলছেন, তারা এখন নিয়ন্ত্রিত। নিম্ন আদালতকে সরকারের কথামতো চলতে হয়। সরকারের দিকে ইঙ্গিত করে তিনি বলেন, রমজানে আল্লাহর কাছে দোয়া করি তিনি যেন দুর্নীতিবাজ, বেইমানদের এমন শাস্তি দেন যার পরিণতি হবে করুণ ও ভয়াবহ। তাই সবার কাছে আহ্বান থাকবে দেশ রক্ষায় সবাই এগিয়ে আসুন।\nবিএনপি চেয়ারপার্সন খালেদা জিয়া ৬টা ৩৮ মিনিটে ইফতার মাহফিলে যোগ দিয়ে সংক্ষিপ্ত বক্তব্য রাখেন। ইফতার মাহফিলে এনপিপির চেয়ারম্যান ড. ফরিদুজ্জামান ফরহাদের সঙ্গে মঞ্চে উপস্থিত ছিলেন লিবারেল ডেমোক্র্যাটিক পার্টির (এলডিপি) চেয়ারম্যান কর্নেল (অব) অলি আহমেদ, খেলাফত মজলিসের আমির মাওলানা মোহাম্মদ ইসহাক, জাতীয় পার্টির (জাফর) মহাসচিব মোস্তফা জামাল হায়দার, কল্যাণ পার্টির চেয়ারম্যান মেজর জেনারেল (অব) সৈয়দ মুহাম্মদ ইব্রাহিম, জামায়াতের কর্মপরিষদ সদস্য আমিনুল ইসলাম, জাগপা সভাপতি শফিউল আলম প্রধান, ইসলামী ঐক্যজোটের চেয়ারম্যান আব্দুল লতিফ নেজামী, ন্যাশনাল ডেমোক্র্যাটিক পার্টির চেয়ারম্যান খোন্দকার গোলাম মোর্তুজা, বাংলাদেশ ন্যাপের চেয়ারম্যান জেবেল রহমান গাণি, লেবার পার্টির চেয়ারম্যান ডাঃ মোস্তাফিজুর রহমান ইরান, মুসলিম লীগের সভাপতি এএইচএম কামরুজ্জামান, ইসলামিক পার্টির চেয়ারম্যান ব্যারিস্টার ছায়েদুল হাসান, ডেমোক্র্যাটিক লীগের সভাপতি সাইফুদ্দিন মনি, ন্যাপ ভাসানীর সভাপতি এ্যাডভোকেট আজহারুল ইসলাম, পিপলস্ লীগের সভাপতি গরিবে নেওয়াজ, জমিয়তে উলামায়ে ইসলামের মহাসচিব মুফতি মাওলানা ওয়াক্কাস, সাম্যবাদী দলের সাধারণ সম্পাদক সাঈদ আহমেদ প্রমুখ। বিএনপির অন্য নেতাদের মধ্যে মঞ্চে উপস্থিত ছিলেন স্থায়ী কমিটির সদস্য নজরুল ইসলাম খান ও ড. আব্দুল মঈন খান।


নতুন বিতর্কে ভাইজান | Sonali Somoy\nনতুন বিতর্কে ভাইজান\nবিনোদন প্রতিবেদক : কলকাতা ও লন্ডনে এরই মধ্যে শাকিব খান, শ্রাবন্তী অভিনীত ভাইজান এলোরে ছবিটির শুটিং শেষ হয়েছে। ভারতীয় প্রযোজনা প্রতিষ্ঠান এসকে মুভিজ প্রযোজিত ছবিটি নির্মাণ করেছেন কলকাতার নির্মাতা জয়দীপ মুখার্জি। ছবিটির শুটিং শেষ হওয়ার খবর গনমাধ্যমে প্রকাশ হয়েছে আগে ভাগেই। অন্য দিকে গতকাল রোববার এই ছবিটির নির্মাণ করবেন বলে বাংলাদেশ চলচ্চিত্র পরিচালক সমিতির কাছে অনুমতি চেয়েছেন ছবিটির নির্মাতা জয়দীপ মুখার্জি। পাশাপাশি পরিচালক সমিতির সদস্য পদ চেয়েও আবেদন করেছেন তিনি।\nযে ছবিটির নির্মাণ শেষ হয়েছে, তা নির্মাণের অনুমতি চাওয়ার বিষয়টি নিয়ে তৈরি হয়েছে নানা প্রশ্ন, নানা বিতর্ক। ছবিটি যৌথ প্রযোজনারও নয় ভারতীয় ছবি। এদিকে আসছে ঈদের ছবি হিসেবে এই ছবিটি মুক্তি পাবে বলেও প্রচারণা চলছে। বাংলাদেশ চলচ্চিত্র পরিচালক সমিতির সদস্য পদ কি পাবেন জয়দীপ? কীভাবে ঈদে মুক্তি পাবে ভাইজান ?\nএই বিষয়ে পরিচালক সমিতির সাধারণ সম্পাদক বদিউল আলম খোকন বলেন, ‘আমাদের এখানে (বাংলাদেশ চলচ্চিত্র পরিচালক সমিতিতে) তিন ধরনের সদস্যপদ রয়েছে। আজীবন সদস্য, সহযোগী সদস্য ও সাধারণ সদস্য। এছাড়াও বাংলাদেশের নাগরিক নয়, তবে বাংলাদেশের কোনো প্রযোজক দ্বারা নিয়োগপ্রাপ্ত হয়ে ছবি বানাতে চান এমন কেউ চাইলে অতিথি সদস্য হতে পারেন। সদস্য হওয়ার পর তিনি পরিচালক সমিতির ভোটাধিকার না পেলেও পরিচালক সমিতির সকল সুযোগ-সুবিধা পেয়ে থাকেন। এর আগে ভারতের গৌতম ঘোষ নিয়মনীতি মেনেই ‘পদ্মা নদীর মাঝি’, ‘শঙ্খচিল’, ‘মনের মানুষ’ ছবিগুলো নির্মাণ করেছেন। জয়দীপ এর বিষয়টিও ভেবে দেখা হবে।’\nভারতের এসকে মুভিজ প্রযোজিত ‘ভাইজান এলো রে’ ছবি বাংলাদেশে মুক্তির বিষয়ে জানতে চাইলে তিনি বলেন, ‘যেহেতু বাংলাদেশ সরকার চলচ্চিত্রে বিদেশী বিনিয়োগের সুযোগ করে দিয়েছে, ভারতের এসকে মুভিজের কর্ণধার অশোক ধানুকা ট্রেড লাইসেন্সসহ অন্যান্য নিয়ম মেনে বাংলাদেশ চলচ্চিত্র প্রযোজক সমিতিতে নাম নিবন্ধন করছেন। তিনি পরিচালক হিসেবে বাংলাদেশের পরিচালক না নিলেও বাইরের পরিচালক দিয়ে কাজ করাতে পারেন।’\nপরিচালক সমিতির সদস্যপদ না পেলে ছবিটি মুক্তিতে কোনো সমস্যা আছে কিনা? এমন প্রশ্নের জবাবে খোকন বলেন, ‘ছবিটি যদি সেন্সর পায় তাহলে তো মুক্তি পেতে বাধা নেই। তবে সাফটা বা বিনিময় চুক্তির মাধ্যমে ছবিটি যদি আসে তাহলে ঈদে ছবিটি মুক্তি পাবে না। কারণ আইন অনুযায়ী যদি বাংলাদেশের কোনো ছবি না থাকে। তাহলেই কেবল বাইরের ছবি মুক্তি পেতে পারে। এছাড়া আর কোনো উপায় নেই।’\nএমন অবস্থায় ঈদে ‘ভাইজান এলো রে’ ছবিটি আদৌ মুক্তি পাবে কিনা তা নিয়ে সংশয় দেখা দিয়েছে। ছবিটিতে অভিনয় করেছেন শাকিব খান, শ্রাবন্তী, পায়েল সরকারসহ অনেকে।


মজলুম জননেতা মাওলানা ভাসানী – News Tangail\nমজলুম জননেতা মাওলানা ভাসানী\nin আমাদের টাঙ্গাইল, টাঙ্গাইল সদর November 17, 2019 406 Views\nপিতৃহীন আব্দুল হামিদ প্রথমে কিছুদিন চাচা ইব্রাাহিমের আশ্রয়ে থাকেন। ওই সময় ইরাকের এক আলেম ও ধর্ম প্রচারক নাসির উদ্দীন বোগদাদী সিরাজগঞ্জে আসেন। আব্দুল হামিদ তার আশ্রয়ে কিছুদিন কাটান। এরপর ১৮৯৩ সালে তিনি জয়পুরহাট জেলার পাঁচবিবি উপজেলার জমিদার শামসুদ্দিন আহম্মদ চৌধুরীর বাড়িতে যান। সেখানে তিনি মাদ্রাসার মোদাররেছের কাজ করেন এবং জমিদারের ছেলে-মেয়েকে পড়ানোর দায়িত্ব নেন। ১৮৯৭ খ্রিস্টাব্দে পীর সৈয়দ নাসীরুদ্দীনের সাথে আসাম গমন করেন। ১৯০৩ খ্রিস্টাব্দে তিনি আন্দোলনের সঙ্গে যুক্ত হন।\n১৯১৭ খ্রিস্টাব্দে দেশবন্ধু চিত্তরঞ্জন দাস ময়মনসিংহ সফরে গেলে তার ভাষণ শুনে ভাসানী অনুপ্রাণিত হন। ১৯১৯ সালে কংগ্রেসে যোগদান করে অসহযোগ আন্দোলনে অংশগ্রহণ করে দশ মাস কারাদ- ভোগ করেন। ১৯২৩ সালে দেশবন্ধু চিত্তরঞ্জন স্বরাজ্য পার্টি গঠন করলে ভাসানী সেই দল সংগঠিত করার বিষয়ে বিশেষ ভূমিকা পালন করেন।\n১৯৩১-এ সন্তোষের কাগমারীতে, ১৯৩২-এ সিরাজগঞ্জের কাওরাখোলায় ও ১৯৩৩-এ গাইবান্ধায় বিশাল কৃষক সম্মেলন করেন। ১৯৩৭-এ মওলানা ভাসানী কংগ্রেস ত্যাগ করে মুসলিম লীগে যোগদান করেন। ১৯৪০ সালে শের-এ-বাংলা একে ফজলুল হকের সঙ্গে মুসলিম লীগের লাহোর সম্মেলনে যোগদান করেন। ১৯৪৪ সালে মাওলানা ভাসানী আসাম প্রাদেশিক মুসলিম লীগের সভাপতি নির্বাচিত হন।\n১৯৪৫-৪৬ সালে আসাম জুড়ে বাঙালিদের বিরুদ্ধে ‘বাঙ্গাল খেদাও’ আন্দোলন শুরু হলে ব্যাপক দাঙ্গা দেখা দেয়। এসময় বাঙালিদের রক্ষার জন্য ভাসানী বারপেটা, গৌহাটিসহ আসামের বিভিন্ন জায়গা ঘুরে বেড়ান। পাকিস্তান আন্দোলনে অংশ নিয়ে ১৯৪৭ সালে আসামে গ্রেপ্তার হন। ১৯৪৮-এ মুক্তি পান। এরপর তিনি টাঙ্গাইলের সন্তোষে ফিরে আসেন।\nএরপর ১৯৫৭ সালের ৯-১০ ফেব্রুয়ারি মজলুম জননেতা মওলানা আবদুল হামিদ খান ভাসানী আয়োজন করেছিলেন ‘কাগমারী সম্মেলন’। সম্মেলন উপলক্ষে টাঙ্গাইল শহর থেকে সন্তোষের কাগমারী পর্যন্ত প্রায় ৫ কিলোমিটার রাস্তায় তোরণ নির্মিত হয়। সেই তোরণগুলির নামকরণ করা হয় বিশ্বমানবতার মুক্তির দূত বিশ্বনবী হযরত মোহাম্মদ (সা.) থেকে শুরু করে বিশ্ব শান্তি প্রতিষ্ঠায় এবং ব্রিটিশ বিরোধী উপমহাদেশের স্বাধীনতা আন্দোলন ও সংগ্রামে অংশগ্রহণকারী নেতাদের নামে।\nএই সম্মেলনে অংশগ্রহণের জন্য মওলানা ভাসানী আমন্ত্রণ জানিয়েছিলেন বেশ কয়েকটি দেশের রাষ্ট্রনায়কের। তাদের মধ্যে অন্যতম ছিলেন ভারতের প্রধানমন্ত্রী জহরলাল নেহেরু, মিশরের প্রেসিডেন্ট জামাল আবদুল নাসের, চীনের উপ-প্রধানমন্ত্রী, ইন্দোনেশিয়ার প্রেসিডেন্ট আহমেদ সুকর্নো পশ্চিমবঙ্গের মুখ্যমন্ত্রী বিধান চন্দ্র রায় ও ব্রিটেনের বিরোধী দলের নেতা। জহরলাল নেহেরু, বিধান চন্দ্র রায় ও জামাল আবদুল নাসের চিঠি দিয়ে সম্মেলনের সাফল্য কামনা করেন। কাগমারী সম্মেলনে মওলানা ভাসানী তার ভাষণের এক পর্যায়ে পশ্চিম পাকিস্তানি শাসকগোষ্ঠীর উদ্দেশে তার সুপরিচিত ও সুবিখ্যাত ‘আসসালামু আলাইকুম’ উচ্চারণ করেন।\n১৯৭৬ সালের ১৭ নভেম্বর ঢাকা মেডিকেল কলেজ হাসপাতালে (সাবেক পিজি হাসপাতাল) এই দেশ বরেণ্য নেতা মৃত্যুবরণ করেন। তাকে টাঙ্গাইল শহরের সন্তোষে পীর শাহজামান দীঘির পাশে সমাধিস্থ করা হয়।\nআফ্রো-এশিয়া লাতিন আমেরিকার অবিসংবাদিত নেতা মওলানা আব্দুল হামিদ খান ভাসানীর ৪৩তম ওফাতবার্ষিকী ১৭ নভেম্বর। ১৯৭৬ সালের ১৭ নভেম্বর ঢাকার তৎকালীন পিজি হাসপাতালে চিকিৎসাধীন অবস্থায় তিনি মৃত্যুবরণ করেন। পরে টাঙ্গাইলের সন্তোষে তাকে সমাধিস্থ করা হয়।\nPrevious: দুনিয়া ও আখেরাতে সুখী হওয়ার জন্য আল্লাহর রাসুল (সা.) কে অনুস’রণ করুন: মাহাথির\nNext: সখীপুরে একতা সমিতিরি প্রতিষ্ঠাবার্ষিকী উদযাপন


প্রকাশিত: ০৬:৫৫ পিএম, ১৫ জানুয়ারি ২০২২\nসরকারি-বেসরকারি কলেজ-মাদারাসায় একাদশ ও সমমান শ্রেণিতে ভর্তির প্রথম ধাপে অনলাইন আবেদনের সময়সীমা শেষ হচ্ছে আজ। ভর্তির জন্য গত ৮ জানুয়ারি থেকে এ পর্যন্ত সারাদেশে ১৫ লাখেরও বেশি আবেদন জমা হয়েছে।\nশনিবার (১৫ জানুয়ারি) সন্ধ্যা ৬টা পর্যন্ত এ আবেদন জমা হয়েছে বলে ঢাকা শিক্ষা বোর্ডের কলেজ পরিদর্শক অধ্যাপক আবু তালেব মো. মোয়াজ্জেম হোসেন বিষয়টি জাগো নিউজকে নিশ্চিত করেছেন।\nআবু তালেব মো. মোয়াজ্জেম হোসেন বলেন, একাদশে ভর্তির ক্ষেত্রে এ পর্যন্ত ১৫ লাখ ৭৯৫টি আবেদন জমা হয়েছে। তার মধ্যে প্রায় ৯০ লাখ কলেজ নির্বাচন করা হয়েছে। আমাদের প্রত্যাশার বেশি প্রথম ধাপে আবেদন জমা হয়েছে। গত ১১ থেকে ১৩ ডিসেম্বরের মধ্যে বেশি আবেদন এসেছে।\nতিনি বলেন, এসএসসি পাস সবাই কলেজে ভর্তি হবে না। তার মধ্যে একটি অংশ কারিগরিতে ভর্তি হবে। কেউ কেউ মেডিকেল ডিপ্লেমা, কৃষিতে ভর্তি হবে। তারপরও কেউ কেউ ভর্তির বাইরে থাকবে। স্বাভাবিক কারণে কিছু শিক্ষার্থী ঝড়ে পড়বে। তবে তিন ধাপে সারাদেশে চলতি বছর ও আগের বছরে পাস করা ২০ লাখ শিক্ষার্থী ভর্তি হতে পারে বলেও আশা প্রকাশ করেন তিনি।


দেবতার আবাসস্থল টেপুই পর্বতের খাঁজে!\nপ্রকাশ : ০৭ মে ২০২২, ০৯:২৩\nবিলিয়ন বছর ধরে টিকে থাকা জীববৈচিত্র্যে পরিপূর্ণ প্রাচীন এক মালভূমি মাউন্ট রোরাইমা পৃথিবীর অন্যতম গুরুত্বপূর্ণ এবং আকর্ষণীয় প্রাকৃতিক নিদর্শন। অপার বিস্ময়কর মাউন্ট রোরাইমা সমতল শীর্ষ বিশিষ্ট পর্বতমালা। সুপ্রাচীন কোনো সভ্যতার চেয়েও প্রাচীন এই পাহাড়চূড়াটি অবস্থিত দক্ষিণ আমেরিকা মহাদেশের ভেনিজুয়েলায়। এই ধরনের পাহাড়কে বলা হয় টেবিল-টপ মাউন্টেন। এই ধরনের পর্বতের বহুল প্রচলিত একটি নামও আছে। তা হচ্ছে টেপুই। আঞ্চলিক পেমন ইন্ডিয়ানদের দেওয়া টেপুই নামটির অর্থ 'দেবতাদের আবাসস্থল'। মাউন্ট রোরাইমাই একমাত্র টেপুই নয়, গায়ানার উচ্চভূমিতে, বিশেষ করে ভেনিজুয়েলা এবং পশ্চিম গায়ানাতে অনেক টেপুই দেখতে পাওয়া যায়। তবে মাউন্ট রোরাইমা হচ্ছে সর্বোচ্চ টেপুই। এই অঞ্চলটি প্রকৃতপক্ষে মালভূমি। স্থানীয় আদিবাসীদের বিশ্বাস ছিল এই পাহাড়, পাহাড় ঘেরা অরণ্য, সিঙ্কহোল প্রভৃতিতে দেবতারা বাস করে, যারা অনেক গোপন জ্ঞান ধারণ করে আছে। এজন্যই তারা টেপুইয়ের নামকরণ করে 'দেবতাদের আবাসস্থল'।\nমাউন্ট রোরাইমার ক্ষেত্রে এই উপকথা আরও বেশি বিশ্বাসযোগ্য। মেঘের উপর অবস্থান একে দেবতার ঘর হিসেবে কল্পনা করার জন্য ভালই প্রেরণা যুগিয়েছে। পেমন ইন্ডিয়ানদের দেওয়া নাম 'রোরাইমা'র 'রোরাই' শব্দটির অর্থ 'নীল-সবুজ' আর 'মা' অর্থ 'মহান'। মাউন্ট রোরাইমা বাস্তবিকই বিশাল সবুজকে ধারণ করে আছে। সত্যিকার অর্থে এর বিস্তৃতি আদিবাসীদের কল্পনার চাইতেও বিশাল। মাউন্ট রোরাইমা সমুদ্রপৃষ্ঠ থেকে ২,৮১০ মিটার (৯২২০ ফুট) উঁচু। এর চূড়া ৩১ বর্গ কি.মি. (১২ বর্গমাইল) এলাকাজুড়ে বিস্তৃত। চূড়াটিকে চারদিক থেকে ঘিরে রেখেছে ৪০০ মিটার উচ্চতার পাথুরে পর্বতের দেয়াল।\nমাউন্ট রোরাইমার কথা প্রথম বর্ণনা করেন ইংরেজ অভিযাত্রী স্যার ওয়াল্টার র‍্যালে। স্যার র‍্যালে তখন কিংবদন্তীর স্বর্ণনগরী 'এল ডোরাডো' খুঁজতে চষে বেড়াচ্ছিলেন দক্ষিণ আমেরিকা মহাদেশে। এই সময় গায়ানায় তিনি আবিষ্কার করেন মেঘের দেশের পাহাড় মাউন্ট রোরাইমা। সর্বপ্রথম মাউন্ট রোরাইমার চূড়ায় পা রেখেছিলেন আরেক ব্রিটিশ অভিযাত্রী স্যার এভেরার্ড ইম থুর্ন, ১৮৮৪ সালে । মাউন্ট রোরাইমা খুবই দুর্গম আর মেঘে আবৃত-ভেজা রহস্যময়। এমনকি শুকনো মরসুমে এটি মেঘে ঢাকা থাকে। ১৫৯৬ সালে প্রথম 'মাউন্ট রোরাইমা' প্রথম ভূ-বিজ্ঞানীদের নজর কাড়ে। ৩১ বর্গ কিলোমিটার এলাকাজুড়ে অবস্থান আর চারদিক ৪০০ মিটার লম্বা ক্লিফ দ্বারা বেষ্টিত এই পর্বতমালার অবস্থান তিন দেশের সীমান্তে ভেনিজুয়েলা, ব্রাজিল আর গায়ানা। কিন্তু একমাত্র ভেনিজুয়েলা সীমান্ত দিয়েই এই দুর্গম পর্বতে প্রবেশ করা যায়।\nব্রাজিল, ভেনিজুয়েলা আর গায়ানার সীমান্ত যেখানে মিলেছে এক মোহনায়, সেখানেই ঘন সবুজ অরণ্যে ঘেরা এই পাহাড়চূড়ার অবস্থান। মাউন্ট রোরাইমার ভূতাত্ত্বিক গঠন খুবই অনন্য। এর চূড়া অন্যসব পর্বতের মতো তীক্ষ্ম আর খাড়া নয়, বরং সমতল। সুবৃহৎ ঘন সবুজ অরণ্যে মাথা উঁচু করে দাঁড়িয়ে আছে পাহাড়চূড়াটি। শ্বেতশুভ্র মেঘলোক ছাড়িয়ে তার বিস্তৃতি। ঘন কুয়াশার আবরণ চূড়াটিকে আরও রহস্যময় করে তুলেছে। চূড়াটির নিখাঁদ, অকৃত্রিম সৌন্দর্য যেন শ্বাস আটকে দিতে চায়। আর এর প্রাচীনত্ব রক্তে জাগিয়ে দেয় রোমাঞ্চের নেশা। চূড়াটিকে ঘিরে অহর্নিশি মেঘের এলোমেলো উড়াউড়ি যেন মনকে টেনে নিয়ে যেতে চায় কোনো অজানা কল্পলোকে, মেঘের ওপারের কোনো অচেনা রুপকথার রাজ্যে।\nমাউন্ট রোরাইমার বেশিরভাগ অংশ পড়েছে ভেনিজুয়েলায়। ভেনিজুয়েলা সরকার মাউন্ট রোরাইমাসহ বেশ কিছু প্রাকৃতিক আশ্চর্যকে নিয়ে এই অঞ্চলে গড়ে তুলেছে ক্যানাইমা ন্যাশনাল পার্ক। ৩০,০০০ হাজার বর্গ কি.মি. আয়তনের এই পার্কটিতে মাউন্ট রোরাইমা ছাড়াও রয়েছে আরেকটি অত্যাশ্চর্য প্রাকৃতিক নিদর্শন। এখানেই রয়েছে পৃথিবীর সর্বোচ্চ জলপ্রপাত এঞ্জেল ফলস। টেপুইগুলোর চূড়ায় বৃষ্টিপাতের কারণে পুকুর, হ্রদসহ নানারকম জলাভূমি তৈরি হয়। এই জলাভূমিগুলোর জলই একসময় তীব্রবেগে বিশাল উচ্চতা থেকে মুক্তভাবে নিচে পড়তে থাকে। এই অঞ্চলে পৃথিবীর অন্যতম উচ্চ বেশ কিছু জলপ্রপাত রয়েছে। এঞ্জেল ফলস তাদের মধ্যে সবচেয়ে উঁচু। এই জলপ্রপাতের পানি ৯৭৯ মিটার উচ্চতা থেকে নিচে পতিত হয়।\nমাউন্ট রোরাইমা বছরের যেকোনো সময় দেখতে যাওয়া যায়। তবে শুষ্ক মৌসুমে গেলে সুবিধা পাবেন। শুষ্ক বলতে আসলে শুষ্ক, সারাদিন ঝলমলে রোদ্দুর এমন আবহাওয়া এখানে কখনো পাওয়া যায় না। প্রতিদিনই কমবেশি বৃষ্টি হয় এখানে। অবশ্য মাউন্ট রোরাইমার মতো কোনো সুউচ্চ প্রাকৃতিক মালভূমির মাথায় চড়ে বৃষ্টিতে ভেজার আনন্দও তো অন্যরকমই হবে। মাউন্ট রোরাইমায় যেতে হলে প্রথমে উড়ে যেতে হবে ব্রাজিলের সীমান্তবর্তী শহর সান্তা এলেনাতে। এখান থেকে বাসে করে যেতে হবে পর্বতারোহণের জন্য উপযুক্ত স্থানে। সেটি হচ্ছে পারাই টেপুইয়ের পেমন গ্রামে। এখান থেকে হাইকিংয়ের মাধ্যমে পৌঁছানো যাবে চূড়ায়। বেশিরভাগ পর্যটক হাইকিংয়ের জন্য গাইড হিসেবে স্থানীয় কোনো পেমন ইন্ডিয়ানকে ভাড়া করে থাকেন। হাইকিংয়ের সময় খুব সাবধান থাকতে হবে, কারণ চূড়ার দিকে মেঘ ভেসে বেড়ায় বলে যেকোনো সময় দলছুট হয়ে হারিয়ে যেতে পারেন! হাংকিংয়ের সময় কোনো গাছ বা পাথর সরানো কড়াভাবে নিষিদ্ধ।


একই তারিখে ঝিনাইদহে পুলিশ কর্মকর্তা দুই ভাইয়ের মৃত্যু, গ্রামজুড়ে চলছে শোকের মাতম! একই তারিখে ঝিনাইদহে পুলিশ কর্মকর্তা দুই ভাইয়ের মৃত্যু, গ্রামজুড়ে চলছে শোকের মাতম! – Bartaman Kanho\nএকই তারিখে দুই ভাইয়ের মৃত্যুতে শোকে স্তব্ধ একটি পরিবার। তাই ঝিনাইদহের চান্দুয়ালী গ্রামে এখন শোকের মাতম। মাত্র তিন মাসের ব্যবধানে পুলিশ কর্মকর্তা দুই ভাইয়ের মৃত্যুতে হতবাক ও বাকরুদ্ধ গ্রামবাসি। বড় ভাই এসআই শফিউদ্দীন হৃদরোগে আক্রান্ত হয়ে মারা যান গত ১৭ ফেব্রয়ারি। ঠিক তিন মাস পর ছোট ভাই এএসআই শামিম উদ্দীন মারা গেলেন ১৭ জুন বৃহস্পতিবার। এসআই শফিউদ্দীন ও এএসআই শামীম উদ্দীন ঝিনাইদহ সদর উপজেলার চান্দুয়ালী গ্রামের মৃত মমতাজ উদ্দীন মন্ডলের ছেলে।\nমামাতো ভাই চান্দুয়ালী গ্রামের ইব্রাহীম জানান, বড় ভাই এসআই শফিউদ্দীন নড়াইল সদর থানায় কর্মরত ছিলেন। হৃদরোগে আক্রান্ত হয়ে তিনি গত ১৭ ফেব্রয়ারি মারা যান। সেই শোক কাটিয়ে উঠতে না উঠতে ঠিক তিনমাস পর কুষ্টিয়া পুলিশে কর্মরত এএসআই শামীম উদ্দীন করোনা পরবর্তী ফুসফুস ক্যন্সারে আক্রান্ত হয়ে মৃত্যুবরণ করেন।\nবৃহস্পতিবার দুপুরে চান্দুয়ালী বাজার সংলগ্ন বাড়িতে গিয়ে দেখা যায় মানুষের তিল ধরণের ঠাঁই ছিল না। আত্মীয় স্বজন পাড়ার প্রতিবেশি ছাড়াও গ্রামবাসি এএসআই শামীম উদ্দীনের মৃতদেহ দেখার জন্য ছুটে আসেন। তার খালাতো ভাই স্কুল শিক্ষক গোবিন্দপুর গ্রামের জাহাঙ্গীর জানান, এএসআই শামীম উদ্দীন খুবই ন¤্র ভদ্র ছিলেন।\nতার একটি শিশু সন্তান রয়েছে। মাত্র তিন মাসের ব্যবধানে দুই ভাইয়ের মৃত্যুতে পরিবারটি শোকে মুহ্যমান।


শুধু মাত্র ১৫ মিনিট, তিন কোটিতে রাজি ভার্জিন গার্ল টাবু! - Deshamar24.com\nশুধু মাত্র ১৫ মিনিট, তিন কোটিতে রাজি ভার্জিন গার্ল টাবু!\nশনিবার, জুলাই ৪, ২০২০ ৫:২৬ অপরাহ্ণ\nতিন কোটিতে রাজি বলিউডের ভার্জিন গার্ল টাবু-বলিউডের ভার্জিন গার্ল খ্যাত অভিনেত্রী টাবু সর্বশেষ ২০০৮ সালে তেলেগু ছবিতে অভিনয় করেছিলেন। এরপর প্রায় একযুগ কেটে গেলেও তাকে আর তেলেগু ইন্ডাস্ট্রিতে দেখা যায়নি। এবার দীর্ঘ বিরতির পর আবারও তেলেগু ছবি ‘আলা\nবৈকুণ্ঠপুরামলো’ ছবিতে পর্দা কাঁপিয়েছেন এই গুণী অভিনেত্রী। তবে সেই ছবিতে অভিনয় করতে গিয়ে চড়া দাম হাঁকিয়েছেন টাবু। গত ১২ জানুয়ারি মুক্তি পাওয়া ছবিটিতে মাত্র ১৫ মিনিটের জন্য নিজের চেহারা দেখিয়ে গুণে গুণে নিয়েছেন ৩ কোটি রুপি। এরইমধ্যে ত্রিবিক্রিম শ্রীনিবাস\nপরিচালিত নতুন এই তেলেগু ছবিটি বক্স অফিসে দারুণ সাড়া ফেলেছে। ভারতীয় গণমাধ্যম আনন্দবাজারের খবরে বলা হয়েছে, এর আগে মহেশ বাবু অভিনীত ‘সারিলেরু নিকেভভারু’ ছবিতেও একই পরিমাণ পারিশ্রমিক হাঁকিয়েছিলেন টাবু। আল্লু অরবিন্দ ও রাধা কৃষ্ণার\nযৌথ প্রযোজনায় নির্মিত অ্যাকশনধর্মী ‘আলা বৈকুণ্ঠপুরামলো’ ছবিতে প্রধান চরিত্রে আল্লু অর্জুনের বিপরীতে অভিনয় করেছেন পূজা হেগড়ে। ছবিটিতে আরও দেখা মিলিছে- জয়রাম, রাজেন্দ্র প্রসাদ, নীবিথা পিথুরাজ, সুনীল, মুরালি শর্মা, রাও রমেশ প্রমুখের।bd24live\nফের করোনায় ‘পজিটিভ’ মাশরাফি, যেভাবে আ’ক্রান্ত হন\nমা’রাত্মক ক্ষতি, স্যানিটাইজার কেনার আগে যে বিষয়টি অবশ্যই দেখে নেবেন